text:
viernes, 5 de marzo de 2010
INAUGURACIÓN DE GESTIÓN ACADÉMICA DE LA CARRERA DE HISTORIA DE LA UPEA
Hubo varios participantes en el uso de la palabra.El representante de los estudiantes se encargó de las palabras de bienvenida a los nuevos universitarios y autoridades invitadas. El Presidente de los docentes destacó el gran número de personas que ingresaron, "a diferencia de la UMSA donde sólo existe unos cuatro a cinco en cada aula" señaló. Fue la Lic. Elizabeth Condori quien se encargó de dar inicio a las labores académicas.
La parte principal fue la participación del Director de Carrera y el Rector. El primero, Lic. Salvador Quispe, inculcó a los estudiantes diciendo que "vinieron a hacer Historia". En contraposición, el Lic.Dámaso Quispe, les dijo que "vinieron a ser parte de la historia" y luego procedio a la "ch'alla" correspondiente.Posteriormente, se invitó a la Presidencia Estudiantil del HCU para espresar las palabras alusivas a la situación, donde la parte más sobresaliente fue la petición de que "Historia se integre a las demás 21 carreras de la UPEA y trabaje de la mano con ellas para que la Universidad se proyecte exitosamente a la sociedad". El evento terminó con una conferencia programada para incrementar el conocimiento de los
estudiantes.
VISITE:
http://eliasreynaldo.blogspot.com/
http://centrolinguistica.blogspot.com/
domingo, 28 de febrero de 2010
EL CASO COMUNICACIÓN SOCIAL
El asunto es que el problema surge a inicios del presente año, 4 de enero, cuando en el amparo constitucional interpuesto por el Dr. Samuel Tola, ex director de Derecho,contra la UPEA, vimos que el Univ. Donato Valeriano Apaza, entonces Strio. Ejecutivo del Centro de Estudiantes, estaba del lado del mencionado personaje. Para entender mejor el Dr. Tola fue enviado a proceso universitario por una serie de denuncias como el no haber respetado el co-gobierno docente estudiantil, la formación de grupos para presionar a instancias de gobierno universitario, actos de violencia contra estudiantes y docentes, respaldo a la funesta gestión del ex rector Lic. Federico Zalada, promoción de agresiones contra consejeros del HCU, entre otros. Entonces, una reunión de la FUL y los Centros de EStudiantes (con el quorum respectivo) desacreditó por tal hecho al Univ. Apaza porque no se puede llegar a entender cómo un representante estudiantil puede apoyar a alguien que está contra la Universidad. El tema llegó hasta el HCU y en sesiones recientes se refrendó la desición del estamento estudiantil y no se suspendió a todos los integrantes del Centro de Estudiantes, sólo al Strio. Ejecutivo,por lo tanto, asume el cargo el que estaba de Strio. General.
Por otro lado, el Lic. Cimar Chacón fue suspendido y enviado proceso universitario por haber sido (segun una nota de la Dirección de Recursos Humanos) el que habría llevado las listas de los consejeros del HCU y autoridades del 2005 a la UMSA para que los veten por defender el IDH(Impuesto Directo a los Hidrocarburos) en favor de la UPEA (así sucedió, la UMSA vetó a todos los de la lista). Además, de ello existe una denuncia de plagio de libro en contra de él y que por tal motivo se le vetó de la UMSA.
Ahora bien, se dice "Hay intromisión" y que la "Carrera es autónoma". No obstante, ningun artículo del Estatuto Orgánico, reglamentos y resoluciones prescribe que las carreras son autónomas. Es un argumento fabricado para confundir a las bases porque las carreras dependen económica y administrativamente de la Universidad. La unica que es autónoma es la Universidad. El HCU, según el Art. 34,numeral 6) del Estatuto Orgánico puede “Fiscalizar las labores y determinaciones de todas las autoridades de la UPEA así como de las determinaciones de las instancias administrativas, financieras y académicas...”. Se dijo que existe una resolución de asamblea respaldando tanto al Lic.Chacón como al Univ. Apaza. Empero, no es factible la realización de una asamblea en comunicación si en estos momentos están en receso y no existe docentes (porque están en periodo de admisión)ni estudiantes (porque no hay clases regulares) A esto se suma que no existe director,porque está suspendido (y en esa situación no hay ni HCC que convoca a asamblea)¿Entonces, cómo se llevó a cabo una "asamblea"?
Anteriormente se dio a conocer respaldos de asambleas pero el HCU, según el Estatuto menciona en su art. 34, numeral 27 tiene la potestad de “Revocar todas las resoluciones rectorales y otras disposiciones de órganos inferiores que vayan en contra del presente Estatuto”.
El Lic. Chacón asumió la Dirección de Carrera sin haber cumplido con uno de los requisitos que manda el Estatuto en su Art. 50, parágrafo II, numeral 3) “Tener una antigüedad mínima de tres años continuos en la carrera”. Fue el mismo HCU quien hizo una excepción con él y ahora va en contra de el órgano que le puso en el cargo el pasado año desacatando sus resoluciones y yendo contra el art. 10 del Estatuto Orgánico de la UPEA , de la Democracia Universitaria, numeral 4) “El acatamiento de todos los miembros de la comunidad universitaria al presente Estatuto y Reglamentos universitarios y a sus órganos de gobierno dentro de la jerarquía establecida en esta norma”. la figura es similar en el caso del Univ. Donato Valeriano porque siendo abogado de profesión asumió el cargo de Ejecutivo habiendo tantos estudiantes en Comunicación y ahora desobedece al HCU.
No es cierto que el HCU no garantiza el derecho a la defenza ni la presunción de inocencia puesto se les envió a proceso respetando el Reglamento de Procesos Universitarios parágrafo VII, de los principios fundamentales, numeral 5) “Presunción de Inocencia. El miembro de la Comunidad Universitaria, a quien se le atribuya una falta disciplinaria, se presume inocente mientras no declare su responsabilidad con fallo ejecutoriado. Empero, precautelando los intereses de la institución y en caso de evidencia contundente, una instancia de decisión de Gobierno Universitario podrá suspenderlo de manera inmediata de su cargo, mientras dure el proceso”. Como se ve, un director o cualquier autoridad puede ser suspendido y si demuestra que es inocente puede volver a su cargo. Justamente, eso es lo que sucedió con el caso del Lic. Chacón.
De acuerdo al art. 23, del Reglamento del HCU, “Las resoluciones del HCU son de cumplimiento obligatorio, para la Comunidad Universitaria, debiendo los transgresores someterse a las normas disciplinarias de la Universidad” ¿Porque no se cumple entonces con la normativa? La respuesta es que el miércoles anterior el Ex Director, el Ex Ejecutivo y algunos docentes y estudiantes radicalizados vinieron a protestar al HCU y se trajo a pre-universitarios. El resultado es que se apedreó las ventanas del HCU, se quebró los vidrios, se agredió al personal, se quebró la puerta de entrada al Salón de Sesiones, se agitó a la violencia, se amenazó a los consejeros, se quiso quemar la puerta,etc, yendo de esa manera en contra del Estatuto y el Reglamento de Procesos Universitarios que en el art 24, en sus numerales 1), 9), 11), 12), 15) y 18) respectivamente prescribe que se consideran faltas graves “El incumplimiento de las resoluciones de instancias de cogobierno”, “El uso de violencia física y psicológica entre los miembros de la Comunidad Universitaria”, “ El deterioro intencionado y el atentado a los muebles e inmuebles y bienes de la Universidad”, “Los actos de violencia, usurpación de funciones, agresiones físicas y/o morales cometidos contra los miembros de la Comunidad Universitaria, en acciones relacionadas con las funciones institucionales”, “La obstrucción violenta, física o material en el cumplimiento y ejercicio de las funciones específicas de las autoridades universitarias, docentes, estudiantes y administrativos”, “La presión psicológica y/o física, con el fin de obstruir el cumplimiento de las resoluciones del AGDE, HCU, Honorable Consejo de Área (HCA), Honorable Consejo de Carrera (HCC)”; asimismo, en el art. 25, numerales 18) y 26), se considera faltas muy graves “Actuar a sabiendas de estar incurriendo en causales de incompatibilidad, inhabilidad, impedimento o conflicto de intereses, establecidos en el presente reglamento” y “Atribuirse representación que no le compete”, y no se puede decir que los que estaban el miércoles no sabían estas prescripciones.
¿Si fueron suspendidos porque no se someten a proceso y demuestran su inocencia?
¿Por qué se quiere utiliza a los preuniversitarios para trazar los lineamientos universitarios si todavía no son parte de la Comunidad Universitaria porque no son aún estudiantes? Evidentemente, el Reglamento de Régimen Estudiantil, art 2, define estudiante de la siguiente manera: “En conformidad con el artículo 90 del Estatuto de la Universidad Boliviana, son estudiantes universitarios las personas nacionales o extranjeras, las últimas con residencia legal, matriculadas en las carreras que ofrece la UPEA…”. Obviamente los pre-universitarios no tienen matrícula y se los saca de las aulas al puro estilo del ex director de Derecho, Dr. Samuel Tola, de quien el Univ. Apaza aprendió seguramente bien.
Se puede observar que los docentes nuevos que vienen de la UMSA no tienen no se identifican ni tienen amor a la UPEA. Algunos docentes y estudiantes no se tomaron la molestia de leer los reglamentos, ni el propio Dr.Donato Valeriano Apaza, que siendo abogado insita a la violencia. Si esos catedráticos leyeran el Reglamento de Régimen Docente en el numeral 10 del art. 19, de las obligaciones, “Participar activamente y acatar las decisiones emanadas por los órganos de co-gobierno, tanto de orden institucional y académico” no estaríamos en esta situación. Si algunos universitarios vieran el Art. 5, de las obligaciones de los estudiantes, numeral 3) “Preservar el debido decoro y respeto a los miembros de la Comunidad Universitaria, valores éticos y morales” y numeral 5) “Cuidar y conservar los bienes de la UPEA”, no estarían insitando a la violencia ni dañando los bienes de la UPEA que tanto costó conseguirlos.
LO MÁS LAMENTABLE, LA BUENA IMAGEN QUE SE ESTABA TRATANDO DE CONSTRUIR DE LA UPEA SE FUE AL TACHO EN CUESTIÓN DE ALGUNOS MINUTOS Y CON CONSECUENCIAS PARA LAS DEMÁS INOCENTES 21 CARRERAS DE LA UPEA A CAUSA DE ALGUNAS PERSONAS DE COMUNICACIÓN SOCIAL PORQUE NO ES TODA LA CARRERA COMO SE QUIERE HACER VER (El Centro de Estudiantes actual, por ejemplo, no está de acuerdo con estos hechos).
VISITE:
http://eliasreynaldo.blogspot.com/
sábado, 11 de octubre de 2008
CONOCIENDO COROCORO
Corocoro markax wali uñt’atawa. Khä markax wali sarnaqäwinakanirakiwa. Uka chiqanx “cobre” ch’uxña qala qhuyanakaw utjaraki. Jaqinakax taqikun lurañ yatipxi. Markachirinakax kamistï yaqha markanakan utjki ukhamw phunchhawinakx lurapxaraki. Yaqhip Qullasuyu markas p’iqichirinakax qhayan yuriripxiwa. Saräwinakas siwasiwanakas jaqi parläwinakas qullunakapjam walt’atarakiwa. Nayrir maranakax janirakiw markachirinakax anch utjxänti, jichhax mayampw phuqthaptaskaraki.
1. URAQIPA
Corocoro markax waranqa kimsa qalq patak phisqha tunk suxtan maran yuriwiyi. Khä pachax Manuel Isidoro Belsu tataw qullasuyu mark apnaqaskarakïna. Jupax mä Decreto Supremo kamach marsu phaxsit pä tunk llätunkan ur saraqkipan apsuwiyarakitayna. Khaya pachat jichhakamaw Corocorunx jaqinakax markachasipkaraki.
Corocoro markax khaysa provincia Pacajes uksa tuqinw jikxatasiraki. Tunka kantunaniwa: Gral José Manuel Pando, Caquingora, Topohoco, Muro Pilar, Mcal. José Ballivián, Rosa Pata, Jayuma Llallagua yaqhanakampi. Taqit jak’a kantunax Gral. Pandurakiwa. Corocoro markax pata pamp tuqinkiwa. Khä uraqinakanx walpin thayas juyphipachas wixusiraki. Jallupachax qhuranakapax wali uma qurquw Desaguadero Jach’a qhur tuqirjam mantañ yatipxaraki. Taqit uñt’at qhuranakax Pontesuelo, Caquingora, Jayuma, Turiturini sat sutinakanipxarakiwa. K’añaskunakax llust’tas llust’tasaw khaya markanacarux q’ipinakas jaqinakas q’ipt’asit jut sarañ yatipxi. Maymär pä waranq paqalqun maranw Corocoro markar puriñatak pontesuelo qhuran mä k’añask chak tukuchawiyapxaraki. Aka uñt’at markax wali aqu qullu qullu taypinw jikxatasiraki, taqit uñt’atanakax Waka Laxra, Kuntur Jipiña, Quri Quri, Aqu Llust’a sutinipxarakiwa.
Waka Laxra qullu (Cerro Waka Laxra)
Corocoro markanx kimsa yatiqañ utaw utjararaki: Colegio Pedro Kramer, Escuela Ismael Montes, Escuela Vicente Juariste Eguino. Janir Victor Paz Estensorux waranq llätunk patak kimsa qalq tunk maran qhuya irnaqirinakar anamukkipanx, Pedro Kramer jacha yatiqañ utax waranq phisqha patak yatiqirinakanïnwa. Uka kikiparakiw qullasiñ utapas utjaraki. Janiw ukakïkiti, kimsa chiqanw waynanak tawaqunakax anatapxarakispa.
khaya tuqinx Batallón de Infantería Blindada I “TARAPACÁ” sutin pallapall utaw utjaraki. Khayanx niya paqalq patak pallapallanakax utji. Jilïr p’iqichirinakatakix yaqha utanakaw lurataraki, janiw mä mar sariri waynanakamp chikäpkitti. Warminakapax ur paqaraw utapankasipki, yaqipax markar mistupxarakiwa. Jilpachax Chukiyaw markat sarir waynanakaw utjaraki, pachpankirinakax utjarakiwa. Aka pallapall utanx jach’a jiwayañ k’añaskunaka utjarakiwa.
Aka mark jak’anw Guerra Federal ch’axwäwix tukuchasiwiyi sasaw sarnaqäwit yatxatirinakax sapxi. Waranq llätunk patak phisqha tunk payan maranx Movimiento Nacionalista Revolucionario (MNR) tamankir jaqinakax aka chiqanw “campo de Concentración” sat jist’antañ utanak utt’ayasiwiyapxatäna. Juk’amp uñt’at luräwinakxat jaqix parlañ yatiraki.
2. JAQINAKAPA
Corocoro markax tunka payan waranq jaqinakaniwa. Jupanakax kastillanump aymaramp parlapxi, qhuya walja jaqinïkan ukjax yaqhipax kichwat aruskipt’asipxäna. Jaqinakax taqi tuqut purinitäpxarakiwa, qhuyamp jirukarilamp utj ukata.
2.1. Markankirinaka
Markan jakasirinakax qhuyan irnaqañ yatipxaraki. Sapa alwataw inal mamas alkulitas sijaritus ququs apt’asit irnaqäwiparjan utapat mistuwiyapxaraki. Khayar purxasast chuxña qal apsuñatakiw jump’¡n jump’in uraq jat’ipxi. Yaqhipax yamakis qullu thiyanakar p’iyanak lurasax wali manqharjamaw sut’untañ yatipxaraki. Chikürux quqxatt’asipxarakiwa. Ukatatx inal mam akhullxatt’asisax irnaqañ qallantapxarakikiwa. Chachanakaw jilpachas ukham irnaqapxi. Warminakax laq’a allsutat qala jilt’anak apsuriw sarapxaraki. Jaqinakax jupanakarux “palliri” sutimpiw uñt’apxaraki.Jayp’u tuqurux mäkirakiw utaparjam sarxapxaraki.
Jan qhuyan irnaqirinakast kunayman lurawinakanïpxarakiwa. Yaqhipanakax qhuyankirinakar, pallapallanakar, Chuquiyaw saririnakar aljasisaw sarnaqasipxaraki. Yaqhanakax pallapallanakäpxarakiwa. K’añaskun jaqinakax Chukiyaw markar jut sarasaw qullq payllasipxaraki.
Corocoro, lumanakatpach uñtata
(Corocoro visto desde los cerros)
2.1. Markat anqan jakasirinaka
Jan markan jakasirinakax uywam yapump sarnaqasirinakawa. Corocoro mark jak’anx wallja ayllunakaw utji: Chhixchhi Baja, Chhijchhi Alta, Kantu Pata, Ch’allapampa, Kaläri, Tarixra, Qullpa Belen, Sillapaca, Rumir Uma, Ninoca, Yarivay,… Aka markachirinakax murqu isis uskt’asitaw wali alwat uywanakap pamparjam qullurjam anakipxaraki. Jallupachax yap lurañ yatipxaraki.
3. QULLQINCHÄWIPA
3.1. Qhuya Irnaqäwi
Centauro, Toledo, Cóndor Jipiña sat khuyanakaw utjaraki. Aka markax aka irnaqäwi utj ukatw wali uñt’ata. Kuntur jipiña, Waka Laxra, Aqu LLust’a, Kori Kori qullunakanx “cobre” sat chuxña qalaw wal utxaraki, jaqhip chiqanx yamas allirtaskiwa. Waranq llätunk patak kimsa qalq tunk maran Victor Paz Estensoro mallkux Decreto Supremo 21060 kamachimpix waranq patakan jaqinak qhuya irnaqawipat jaqumukuwiyaraki. Jupanakax Corporación Minera de Boliviampiw irnaqapxäna. Ukjatpachx uka jaqinakax yaqha markanakaruw sarawixapxaraki, jilpachaninakax Chukiyawu, El Alto jach’a markanakan jichhüranakax jakasisipki. Corocoro markax ukjatpachx ch’usakiw qhipartawixi; utanakas jan jaqin jan jaqiniw maratjam maratjam allirmuktawïxapxaraki, yaqhipax punkus aystat, khumuras allranttat, pirqas k’ak’jtat ukhama.
Qhuya irnaqiri (monumento del minero)
Qhuya (mina)
Qhiparir markachirinakax “Cooperativa” sat tantachawimpiw pachpa ch’uxña qal apsuñatak irnaqasipkaraki. Maymarax Evo Morales jach’a mallkux mayamp nayra qhuyanak jaktañapatakiw khaysar purt’awiyarakïna. Markachirinakax wali k’uchikipxarakiwa, yaqhipax yamakis jach’a markanakatpachw khaysar kutt’awiyapxaraki.
Ch’uxña qal irnaqäwix wali khusäkan ukjax Corocoro markarux “ferrocarril” ch’ullqhi thakhis purirakïnwa. Jichhürunakax laq’as uka thakhinakx chhaqtayawixarakiwa. Aka jach’a k’añaskunakax Arica tuqiruw qalanakx q’ipipxarakirïna. Khayatx anqa jaya markanakaruw aljxapxarakïna ukhamat qullasuyu markasatak walja qulq katuqapxäna.
Qhuya irnaqirinakatakix kunayman irnaqawinakw lurasirakïna. Umx Pontesuelo qhuratpach p’iyan jirunakämw irpanipxäna. Lusa qhanatakix wali ch’aman muturanakw uxuyapxirïna. Manq’añ tuqutx janiw anchja llakisiñax utjkänti, “Pulpería” sat utrakw jist’arapxana. Khayanx warminak, wawanak, yaqhip chachanak ukhamarakiw siqisipxirina.
3.2. Yapuchäwi
Yapu lurañatakix mara tukusiw markachirinakax wakichasipxaraki. Jupanakax mä juk’ jallxatañap suyapxaraki. Ukhamïpanx mäkirakiw uraq unxtayir sarapxi. Janirakiw qhullin “tractor” satanakax utjkänti, jichhanakakiw uñstasipkaraki, wakampiw jichhakamas uraqinakap qhulliñ yatipxi. Jallu pach tukuw chachanakax qullunakar pampanakar qhullir sarapxi.
Kunanaks satappacha.
Ch’uqi, siwara yaqhipax jupha qañawa ukanakakrak satapxi. Aka qhipa maranakax awina, alpha ukhamw uywatak satañ yant’asipkaraki. Ch’uq satañatakix jichha qhullit uraqïñpawa sapxiwa. Qhipa marax pachpa chiqar siwar satantxapxaraki.
Juphamp qhañawampx akutakiw uywasipxi. Juphax waña juyraw sapxiwa. Qhañaw Satañax jasakirakiwa. Janirakiw ch’uqjam taqin aka juyranakx satapkarakitti.
Ch’uq satantxasas kunayman lurañanakaw yapunx utxaraki. Niyak alinuqx ukapachax pichañarakiw wakisi. Sum puquñapatakix qawañas wakt’akirakiwa. Jan wali qhuranaka jilantx ukjax yapuchirinakax jik’irapxarakiwa.
Yapuchañatakix kunayman saräwinak arkañ yatipxaraki. Jamach’ix pampar tapachki ukjax waña maraniw sasaw winkt’at sukantapxaraki. Jamach’ix patar tapachkï ukjast jallu maraniw sasax aliqat sukapxi. Yaqhipax yaqha uywanak uñch’ukiñ yatipxi.
Yapu llamayux qhipa mara qalltaw lurasiraki. Suma Maräk ukjax walpun kusisiñ yatipxi, jan walïk ukjast llakisipxarakiwa. Yapu llamay pachax sapüruw utapar qala kayitunakar ch’uqis khumt’asit wali qarit kutt’apxaraki.
Q’al llamayuñ tukuyxasax ch’uqx palljxapxarakiwa, jisk’at jach’atjama, laq’utat jan laq’utatjama. Taqikunatakirakiw qut qut sartayapxi: jathataki, muntarataki, ch’uñutaki, tuntataki, aljañataki, qhathitaki,… ukhama. Ukatatx sumrakw imxapxaraki.
Juyranak aljasiñatakix marka qhathunakaruw sarapxi. Taqit uñt’atanakax Gral. Pando, Caquingora, Muro Pilar markanakanw lurasi, pachpa Corocoro markanx janiw jach’a qhathux utjkitti. Alakipanakax uka ch’uq ch’uñx jach’a markanakaruw apanxapxaraki.
Ch’uñuchañatakix juyphipachaw suyata. Pampanakaruw ch’uq waratatir sarapxi. Niyak umaratax ukjax takirxapxarakiwa. Wañarayasax qaqtas qaqtasaw wayrsuyxapxi.
Tuntatakix yaqhw ch’uñuchapxi. Niyak taqpach juyphsut amuyxapx ukapachax jan lupimp uñjayasaw takirapxi. Qhipa alwatax wali chhullunkhrantatpachw mä wayaqar winantas umar apantanipxi. Niya mä phaxsi jak’atx sillp’irañatakiw waysunxapxaraki.
3.3. Uywachäwi
Khaya tuqinx iwijanaka, wakanaka, qala kayunakaw jakasipxi, qarwanakax juk’akirakiwa. Jilpach jaqinakax iwijanakw uywapxi, janiw taqin wakanipkitti. Qala Kayunakx juyranak q’ipnaqañatakiw uywachasipxaraki.
Janiw anchja waljan uywan jaqix utjkarakitti. Jilpach uywanix mä patak uywan ukjarakiwa, jiljpachax iwijanaka mä qawha wakampi, jupanakax qamirjam uñt’atäpxiwa. Sapa utjawix mä phisqha tunk “hectárea” ukham uraqinipxiwa. Jallu pachax awtipachatak uywa manq’an utjañapatakiw uraq jark’antañ yatipxi.
Janiw uywa khariñax kunapachas lurañakïkitti. Nayraqatax lik’it janich lik’i, jach’at janich jach’äki ukw uñaqapxaraki. Janir kharkasax jayumpiw lik’ïñapatak uywarux phawakipapxaraki. Aych aljañatakix qhathururakikiw qala kayut khumupxi.
3.4. Jaqha Irnaqäwinaka
Corocoro jak’a markanakanx kunayman irnaqäwinakaw utjaraki. Janirakiw uka chiqanakanx yap uywx anch yäqapkitti, jupanak manq’asiñatakikiw uywachasipxis yapuchasipxisa. Jayumpi istuku janq’u laq’ampi irnaqasisaw sarnaqapxi.
Gral. Pando, Calari, Caquingora markanakanx istuku janq’u laqw k’iyapxaraki. Istuku lurañatakix uraqw qal uñstañapkam allirapxi. Ukatx mä jach’a jirumpiw qal p’iysupxi. Niyak tukuyxasax tinamitamp p’iyar sum irantasaw phallayapxi.
Qala niy willtatäx ukapachax jach’ïrinak jisk’a jisk’ jalanuqapxi. Qhiparux jach’a qhiriruw wiysuñatak pirqantapxi. Qhipürux Jisk’a jawq’añanakampiw t’un tukuyapxaraki. Ukatatx k’iyaqañ qallantapxaraki. Niyak tukuqxasax alasirin jutañap suyapxi.
Alasir k’añaskunakax Chukiyaw markatpach puripxaraki. K’iyaqat istuk utar jitkatasax wayaqanakar winarasaw sum apkatapxaraki. Tukuyxasax payllaw istukunirurux churawiyapxarakiwa. Istuk lurir jaqinakax wal k’añaskun puriñap suyapxi, k’añaskuninakax muxsa umanaka, t’ant’anaka, puqutanaka ukhamw waxt’añatak apañ yatipxaraki.
Caquingora, Jayu Uma, Yarivay tuqinakanx jay lurapxi. Laq’at lurat jisk’a uyunakaruw um irpantapxi. Mä qawqha urut uka umax thayt’awixarakiwa. Qhurajak’anakanw jayump sarnaqasirinakax irnaqapxi.
Jayu luratx Chukiyaw markaruw apanipxaraki. Caquingora markanx jay k’iyañatakix mä “cooperativa” utt’ayasiwiyapxi. Ukanx “yodo” qullampiw jan usunïñapatak kitumtapxaraki. Aljañatakix jisk’a laylun wayaqanakaruw winañ yatipxi.
4. SARÄWINAKAPA
Khaysa tuqinx kunayman saräwinak, siwsäwinak, amuyt’äwinak, parläwinakaw utjaraki. Yaqhipax chiq yaqhipast janirak ukhamarakiwa. Nayratpach parläwinakas maynit maynir jiwasanakatak jichhürunakkam puriniraki.
Corocoro jak’a markanx Supay Jawira sat k’allkaw utji. Markachirinakax wal uksar sarañ jasq’arapxi. Saririnakax khayanx muxsa achunakaw utji sapxiwa. Uka manqhat uka achunak apsuñ munxatax jayarst’awixiriwa sapxiwa. Jaqinakast niyat purxä sasax janiw puriñ atxapxiriti, ukhamw parlapxi. Khiparux jiwawixapxarakiriw sapxiwa.
Walja qhuyan irnaqirinakaw irnaqkas jiwarawiyapxaraki. Arumanakax jaqinakar thaqhiriw qhuya p’iyanakat mistsunipxiri sapxarakiwa. Chiqpachans qhä chiqanakax wali chhijunipuniskiwa, jach’a khankha qullunakapas axsarayasiñjamawa. Kuntur jipiña qullunx mä qala mallkuw sayasiskaraki, uñkatatax mallkus kikipakipuniwa.
Qala mallku (Condor de Piedra en Condor Jipiña, Corocoro)
Achoco chiqamx janiw arumax sarnaqañati, lunthatanakaw utji, jaq jiwayapxiri sasaw parlañ yatipxi. Mä aquw ukjanx utji, allqamarinakaw ukan sayasipkarakiri. Jaqinakax aka chiqamx jasq’arayasisaw mäkhipapxaraki.
Chhixchhi jutk ukjax ch’iyar pullirampiw sunir sunir saram sas khiwisipxi. Janiw qinayax uñch’ukiñat, manuw jithir sapxiwa. Q’ixu q’ixu jutk ukapachax p’iqirux kunas asxatasiñápuniwa, jiwayiriwa sasaw parlapxaraki.
Irnaqäwitakix inal mamamp alkulampx apnaqasipxapuniwa. Supayarux wal waqaychapxi. Janiw akux istuku irnaqäwir apañati, janq’u laq’ qalw chhaqtayiri sapxiwa. Qhuya p’iyanakx walpun yäqasipxi, phunchhäwinakans qhuyatx amtasipxapuniwa.
5. WALI UÑT’AT JAQINAKA
5.1. Juan Lechín Oquendo
Juan Lechín Oquendo chachax waranq llatunk patak tunka pusin marat tunka kimsaqal ur mayu phaxsit saraqkipanw Corocroro markan yuriwiyatayna. Jupax pä waranq mayan marat pä tunk paqallq ur agosto phaxsit saraqkipanw jiwawixaraki. Aka tatax Federación Sindical de Trabajadores Mineros de Bolivia (FSTMB) uka tantacht’at jaqinakan p’iqichiripanwa. Waranq llätunk patak phisqha tunk payan marat waranq llätunk patak kimsaqalq tunk paqallqun marakamax Central Obrera Bolivianrakw apnaqawiyi. . Waranq llätunk patak suxta tunk marat waranq llätunk patak suxta tunk pusin marakamax Vicepresidente ukhamarakïnwa. Jupax janiw jilïrikanti, payïrinwa, jil kullakanakapast pusinirakitpawa.
5.2. Ismael Montes
Jupast Waranq kimsaqalq patak suxta tunk mayan maranw yurirakitayna. Waranq llätunk patak kimsa tunk kimsan maranw jiwawixaraki. Ismael Montes chachax waranq llätunk patak pusin marat waranq llätunk patak llätunkan marakamax qullasuyu markasan Presidente mallkuparakïnwa; qhiparux mayamp mantawiyarakitayna, waranq llätunk patak tunka kimsan marat waranq llätunk patak tunka paqallqun marakama. Pallapalla, arxatiri ukhamarakïnwa.
5.3. Abel Mamani Marca
Aka chachax jiwasan wali uñt’atarakiwa. Jupast Federación de Juntas Vecinales de El Alto uka tantachawin p’iqichiriparakïnwa. Pä waranq kimsan maranx Guerra del Gas ch’axwawinw wal uñt’ayasiwiyaraki. Uka pachax El Alto marcanx kimsa qalq tunkat jukamp jaqinakaw jiwarawiyapxarakïna. Qhiparust Gonzalo Sánchez de Lozada jan wali jaqirus t’ijumuchuyatarakinwa. Ukham luräwinak uñjasax Evo Morales Ayma jilir mallkusax Ministro de Aguas uka irnaqäwinkañapatakiw jawst’ayarakïna. Ukampirus jan wal sarnaqir katjasas uka irnaqawitx jaqsuwixapxarakiwa.
6. PHUNCHHÄWINAKA
Corocoro markanx phunchhäwinakax taqi tuqun lurasi. Taqit uñt’atax tunka phisqhan ur agosto phaxsit saraqkipanw lurasiraki. Markachirinakax Asunta sat phunchhaww amtapxi. Nayra, qhuya irnaqirinaka jakapkan ukapachax walpun kunayman thuqt’äwinak sink’untapxirïtayna, diablada, morenada, kullawa, llamerada,… ukhamanaka. Jichhax janirakiw nayrjamaxiti. Ukampirus jach’a markan jakasir jaqinakax sapa maraw thuqhur kutt’apxaraki. K’añaskunakax jisk’at jach’akamaw iwijanakjam khayanx sayarapxaraki. Phunchhaw tukuyx ukatatx jaqinakax mäkirakiw k’añaskunakapar makatas Chukiyaw markarjam chhukhuniwixapxarakiri.
Paqallq ur pachpa agosto phaxsit saraqkipanx waka anatawinakaw utjaraki. Uywaninakax uksat aksat wakas jikt’asitarakiw puripxi. Janir anatir mantkipanx siwar liwxatt’apxaraki. Atipirinakax injalmi sat paylläwinak katuqasiñ yatipxi. Uñch’ukirinakax Waka Laxra qullurkamaw wali k’uchik chhukhupxaraki. Khayanx uraqir p’iysut waka anatañ uyuw utji. Umatanakas uywanakar phiskhasirix mantañ munapxarakiriwa, mantirinakax niyas waytayasipxarakiwa. Chukiyawu markatpach purit wakamp anatir jaqinakaw utjarakiri.
Yaqha uñt’at phunchhäwx septiembre phaxsit tunka phisqhan ur saraqkipanw “Tata Wallatirir” lurapxi. Janirakiw nayrïr phunchhawinjam kuna waka anatiris utjkarakitti. Markachirinakax walpun ukürux “dinamita” phallayapxi.
Tata Wallatiri (Imagen del Señor de Wallatiri)
Antonio Paredes Candia yatxatirix, Corocoro markanw “Ch’uta” thuqhux uñstawayi siwa. Ch’utanakax nayrapachax tarqanakampiw thuqhupxirïtpa. Jichhürunakax Chukiyawuns yaqha chiqanakans aka thuqhx laqanchayasipkakiwa.
Ch’uta thuqhu (Danza de los Ch’utas)
Ch’uta isi
(Vestimenta de los ch’utas)
Pä waranq kimsa qalq marat kimsa ur marsu phaxsit saraqkipanx Pakajaqi provincian yurïwi phunchhawipatakix, Jach’a mallku Evo Morales Aymax purt’awiyarakïnwa. Ukürux jupax qhuya minax maykutimpiw jist'arasini sasaw ukankir jaqinakar taqinin nayraqatapar sayt'asis parlawayaraki. Qalltañatakix kimsa qalq milluna tular ch'uxña qullqinakaw churañatak utji sasaw qhananchawayarakï.
Morales Jach'a mallkux uka phunchäwinx walpun thuqt'asiwayarakïna. Markachirinakax wali k'uchikiw juparux panqar silt'unakamp, siku phust'äwinakamp katuqt’awiyapxarakïna.
Khithinakas jutappachäna.
Yapump jakasirinaka, qhuyan nayra irnaqirinaka ukhamarak kimsa qalq "municipio" tuqit jutir jaqinakaw ukankapxaraïna.Tata Moralesax taqiniruw jan t'aqxtäwinak utjañapatak mayacht'asiñasaw sas mayiwiyarakïna. Uka pachparakiw qullasuyu markan nayra p'iqichirinakaparus k'umiwiyaraki. Qhuya irnaqirinakarux jan chuym llamktásisaw irnaqäwinakapat jaqtawiyapxi sarakïnwa.
Janiw Qhuyat parlirik Jacha Mallkux qhayar puriwikänti. Jutir maranakanx janiw k'añaskunakax laq'a thaqhïm sarnaqxapxanitti, llusq'a thakhiw lurasirakini. Ukampirus janiw uk lurañatakix qullqix utjkiti, jichhaw thaqhañ amtasipkaraki. uka llusq'a thakhix Chukiyawu markat Cocororo markakamaw purini sasaw yatisiraki. Akham amtanakax janiw jichhak qhanstkarakiti; markachirinakan akham amtäwinakamp sarnaqapxatanakapax niyaw kimsa tunk maraxarakini, COMIBOL sat jach’a qhuya irnaqaw kunkanchayirix walja qulq katuqirïkan ukjatpacha.
Khaya markanx má qullasíñ utaw utjaraki. ukampirus juk'amp jach'a jaqha qullasiñ utaw lurasirakini sasaw tata Evo Morales Aymax parlawayarakïna. Waynanak tawaqunakan anatapxañapatakix ch'uxña "sintetico" alinakaw ayruntatarakïni. Uk lurasiñapatakix markachirinakaruw uksat aks sartasipxañapatak amuyt'ayawiyaraki. Ukhamarakiw Pakajaqinkirinaka umanipxañapatakix Abel Mamani tatax Ministro de Agua ukkhamäkan ukjax phisqha milluna wuliwyanunak churawiyarakitäna.
Jach’a mallkux waranq llatunk patak kimsa qalq tunk phisqhan maranw akar jayllïwinak phusart’asir jutawita sawiyarakiwa. Khaya pachax qhuya irnaqirinakampiw thuqt’asiwita sasaw amthapiwiyaraki. Corocorunkirinakax aka wawataw jumax sasaw sawiyapxarakïna.
TUKUCHA
-Corocorox Qullasuyu markasatakix wali askiwa.
-Markachirinakax qhuyan irnaqasaw jakasipxi
-Yaqha jak’a markanakanx janiw yapump uywampx anch yäqapkitti, yaqha irnaqawinakanipxiwa.
-Jaqinakapax qhuya wali jach’äkan ukjax kimsa arut arst’asiñ yatipxäna.
-Corocorux tunka kantunaniwa.
-Khayanw yaqhip qullasuyu ch’axwäwinakanx uñt’at lurawinakax uñjasiwiyaraki.
-Markachirinakax phunchhäwinakx wal yäqasipxi. Chhiju parläwinakas utjarakiwa.
-Ch’uta thuqhux khayanw uñstawiyatayna.
-Juan Lechín Oquendo, Ismael Montes, Abel Mamani uñt’at jaqinakax uka markanw yuripxatäna.
-Yapump uywamp sarnaqasirinakax janiw markan qamapkitti, alasir aljasirikiw qhathunakar sarapxi.
-Evo Morales Ayma jach’a mallkux qhuy jaktayañatakiw irnaqaski.


c: text/html

text:
AKAPACH JAQE WALINKAÑAPATAKI INOQAT ARU
Qalltañataki
UNANCHASA, aka pachana jaqejh munañanïsina, cheqpacha amuyasisa, cheqa thakir sarjhatasa, jilan sullkanjama arnaqasa, jan nuwasisa utjañaru wayt'asiñ yati;
UNANCHASA, jaqen walinkañapataki wakisir arunaka armasna, yaqhep jaqejh masinakaparu khuyañ autuyi, mututanakasti, uñatatasisa, wajcha kankañapa atipasna, jan khitirus ajhsarasa, cheq-cheqa qhana arumpi arustatasjhapjhe;
UNANCHASA, jaqen walinkañapataki inoqat arujha arjhatatäñapaw jan jaqe ñanqhachirinakaru ch'ajhwa qalítasna waninchapjhañapataki;
UNANCHASA, taqpacha markanakajh kunti munapjhe ukanaka jikjhatañatakiejh jupanakpacha sumäñat arusthapisipjhañapaw;
UNANCHASA, Mathapit Mayachat Markanakan Arupa taqjhatasna akham markanakajh amuyasi: Taqe mayniwa, chachas warmis, jaqe kankañanísinjha, ch 'amachasisna má ch 'ulla chachjama jaqen walinkañapa jíkjhatañaru wayt'asipjhe;
UNANCHASA, taqe mrakanakajh Matahapit Markanakamp chika akham amtapjhe: sapaqat markanjha aniw jaqejh inaki arknaqatäkaspati; jakañapans yänakapans arjhatatäñapaw;
UNANCHASA, Mathapit Markanakan amuyasitanakapa yatisina khuskat taqpachanipaw wayt'asipjhañapa phoqasiñapataki.
MAYACHAT MARKANAKAJH JACH'A MATHAPIWINAKAPAN JAQEN WALINKAÑAPATAKI INOQAT ARU YATIYI
Taqpacha jaqenaka, ayllunaka, markanaka, aka arunakaru iyau sasna ch'amachasipjhañapaw, isk'alalanakas, wayna tawaqonakas, chuymani jaqenakas, markapan qorpap manqhana yatichatäpjhañapaw. Ukhamarus qorpamarkanakampi jaya markanakampi arusthapisisa taqpacha markanakajh khuskat ch'amachasipjhatapampi alajh toqeru wayt asitapjaniw.
1. T'aqa
Taqpach jaqejh khuskat uñjatatäpjhewa munañapansa, lurañapansa, amuyasiñapansa, ukatwa jilani sullkanípjhaspas ukham uñjasipjhañapawa.
2. T'aqa
Taqpacha jaqenakajh chikasitapjhew; inajaqes, mistis, janq'os, ch'iyaras, chachas, warmis, amiris, wajchas taqe mayniw khuskat uñjatapjhe.
Ukhamaraki, janiw juk'ampíkaspas ukhama uñjasispati jach'a markanakaru isk'a markanakat sipanjha; taqpacha markanakajh tinkusitäpjhew, jaqenakapasti chikasitapjharakiw.
3. T'aqa
Sapaqat jaqejh jan khitirus ajhsarasa jakañapa, munañapa, amuyasiñapa, jaqe kankañapa taqjhatasiñapaw.
4. T'aqa
Janiw j aqenakat maynikisa uywarj ama aljhatäkaspati, ukhamarus jan jupa munasin janiw kuna urañarus, irnaqañarus wayt'asitäspati.
5. T'aqa
Janirakiw taqe jaqenakat maynikis khuyaña mutuñanakampi chhojrinchatäñapati.
6. T'aqa
Jaqejh, jaqëtapat layku, kauki markankipansa jaqe kankañapajh wali chaninchatëñapaw.
7. T'aqa
Jiliri p'eqeñanakajh taqe mayniru khuskat uñjapjhañapaw. Taqe mayniw arjhatatäñapa; kunapachati markanakan hualinkañapataki inoqat arunaka khitis t'unjaña munaspa ukajha, qhananchatäñapaw.
8. T'aqa
Khititejh ñanqhachat uñjasisp ukajha, jach'a j ilirinakaruwa yatiyasiñapa arjhatatäñapataki.
9. T'aqa
Janiw khitis markapana mutuyatäniti, janirakiw khitis markapata alismukutäniti.
10. T'aqa
Taqe mayniw juchanchata uñjasisa mä cheqa arun jilirimpi ist'ayasiñap wakisi qhananchayasiñataki, uka qepatsti cheq cheqaru t 'aqayasiñataki.
11. T'aqa
- Janiw khitirus jucharu jalantatjama uñjañäkiti, khititejh lutintata uñjasispajha, ch'ajwa t 'aqeri j ilirin nayraqatapan mä arjhatasirimpi taqjhatat qhananchayasiñapaw, ukchañkamasti jan juchanjama uñjatäñapaw.
- Markasana yaqha markanakansa wakisiri inoqat arunak phoqasawa jucharu jalantirinakarojh uñjaña, mutuñanakasti juchanakampitj amaw wakisitäñapa.
12. T'aqa
Janiw k'umiñas, ñanqachañas, ch 'inanchañas utjkaspati jaqen kankañapjhata, utapjhata, qellqasitapjhata. Taqe maynir arjhatañatakiw kamachit jach'a arunakas qellqanakas utji.
13. T'aqa
- Markapanjh taqe mayniw kawkiruti sarañ muni ukarojh saraskakispaw; kauki ujarus utjnoqasiñ munipaniha utjnoqasiskakispaw, janiw khitis kuns sañapäkiti.
- Markapatsa yaqha markatsa taqe mayniw mistuñ munipanjha mistukispaw, pachparu kutt ' aña munipans kutt'askakispaw.
14. T'aqa
- Khitiruti ñanqhachañataki arknaqasipkasp ukajha, kaukir markampis arjhatayasiskakispaw.
- Uka arjhatañasti janiw ina juchanakamp juchanchasir jaqetakfkiti, ukhamarus haniw Mayachat Markanakan inoqat aruparu jan phoqeri jaqetakïkiti.
15. T'aqa
- Janiw mä ch 'ulla jaqes jan markanejh utjkiti.
- Janirakiw jaqerojh markapjama uñtasitapjha apaqañjamäkiti, ukhamarus khitis markap lanti yaqha markampi trukasikispaw, munaña patjamaw.
16. T'aqa
- Yoqallanakas imillanakas chuymaniptjhasin paninchasipjhakispaw munasinjha, janiw khitis jark 'askaspati; chachas warmis purapatha uñjasipjhañapaw paninchasiwinsa jaljtasiwinsa.
- Chachamp warmimpi panipa arusthapisisakiw paninchasiñapatak wakisi.
- Auki, tayka, wawanakapas ayllu taypin saphipjama inoqataw, ukatwa ayllumasinakapat jach'a jilirinakapats arjhatat uñja sipjhañapaw.
17. T'aqa
- Taqe jaqetakiw wakisi utanïña, oraqenïña, jupa sapas ayllumasinakapampi chikas.
- Janiw khitisa utaps oraqeps inaki aparkaspati.
18. T'aqa
Akhama inoqat arú utji: Taqe maynin munañapatjamaw yupaychañapas amuyasiñapas. Kuna munañanakaps, amtañanakaps, amuyasitanakaps trukaña munasina trukakispaw; ukanaksti taqe jaqen nayraqatapata arsuña, mayninakar yatichañsa, kauki toqeru ch 'eqeyañsa.
19. T'aqa
Taqe maynejh kuna amuyasitanakapsa arsukispaw, ukhamarak yaqha jaqenakan amuyasitanakap qatoqasina ch'eqtatayakispaw markapans yaqha markanakansa, janiw khitis jark'askaspati.
20. T'aqa
- Taqe mayniw munañapata yaqha jaqenakampi arusthapisisa mathapisiskakispaw jan ch'ajhwa apanaqasna.
- Janiw khitirus ch'amakamajh kuna amtawiñarus mantayksnati.
21. T'aqa
- Taqe markanakanjh jach'a jilirinakapajh jaqen munañapata uskutäpjhañapaw. Taqe jaqesti jaqe masipan munañapata jilirjama ajllitakispaw.
- Jaqenakajh khuskata, taqe maynin taypita, jilirjama markapa aski apnaqañatakiejh khitirus aj llisipkakispaw.
- Ayllunakan, markanakan munañapaw mä qhauqha marat mara jilirinakaparu cheqa ajlliñajh. Uka amtatanakapasti janiw khitis q'eutaykaspati.
22. T'aqa
Jaqejh mä markan utjasina masinakapamp chika, walinkañapana, k'umara utj añapana, yatiñapana, yänak jikjhatasitapana, arjhatatäñapaw. Uka ch'amapampi lurañanakansti jilirinakajh yaqha jilirinakamp arusthapisisa mayni markanakampi yanapt'ayasispaw.
23. T'aqa
- Taqe mayniw kun luraña munipansa Iurakispaw; yaqha jaqetaki Iuratanakapasti chaninchatäñapaw; inakt'awinsti jan luraña utjatap layku, yanapatäñapaw.
- Khuska jaqetaki kipka lurañanakanjh kipkarakiw chaninchañ wakisi.
- Taqe ch'amachasiri jaqejha Iuratapat chanip qatoqasiñapaw, ukampisti warmipa wawanakapamp chika jaqjama utjañapataki, jani ukhamäsp ukasti yanapatäñapaw.
- Taqe mayniw jupjama ch'amachasir jaqenakamp mathapisiñ munasinjh mathapisiskakispaw wakisitanakap arjhatasiñataki.
24. T'aqa
Ch'amjasiri jaqejh sapa mara phoqasina samarañapaw wakisita, ukhamaraki jan lurawi urunakanjh. Uka samarawinakapansti ch'amjasiskaspas ukhama chanichatäñapaw.
25. T'aqa
- Khitis inakt'aspa usuntasna, ijmaptasna, usurmuktasna, achachiptasna, janiraki qolqenïspa isi, manq'a, qollanaka alañataki, marka jach'a jilirejh wajcha jaqerjama uñjasna yanapañapaw, ukatakisti kunaymana yanapanakaw utji.
- Wawachiri warminakajh, asunakajh taqe isk'a wawanakapas khuskata arjhatatäñapaw.
26. T'aqa
- Taqe mayniw yatichatäñapa. Uka yatichawejh janiw qelqaña mayatakïkaspati, taqe kuna yateqañatakïñapaw, chanin 'uka yateqawimpejh wayt 'asiñataki.
- Yateqawejh inakïñapaw, ukhamat wayna tawaqonakas juk'ampi yatiñanakaru arkañ munasinjha arkasipkakispaw, ukatakisti jach'a jilirejh taqe maynitaki yanapanak uchañapaw.
- Sapa maynin jaqe kankañapa wayt'asiñapataki, inoqat aru taqjhatañataki, markasana maya markanakampinsa jaqe masisaru yäqañataki, jaqen amuytasitanakap jan jark'atäñapaki, ukatakiw taqe mayniru churatäñapa.
Auki taykakiw munañanejh ajliiñataki kuna yatiñanaks wakisispa wawanakapataki.
27. T'aqa
- Taqe jaqen munañapankiw masinakapampi chika ch'amasisa aski yatiñanak jikjhatañataki ayllupatakis markapatakis, ukhamarak uka yatiwinakampejh juk'amp wayt'asita utjañatakispaw.
- Sapa mayninkakiw amuytasitanakapas, luratanakapas, qellpatakapas; janiw khitis jupankaspas ukhama ukanakjh uñstaykaspati. Maynin inoqatapa lunthatirejh cheqanchatäñapaw.
28. T'aqa
Khitis wayt 'askakispaw taqe jaqenakan walinkañapataki, aka inoqat aru phoqasiñapataki; ul:hamatjamaw markasans mayni markanakans cheqa thakiru sarj hatañasataki.
29. T'aqa
- Sapa mayniw aylluparu yächañapa kunat-ti ayllup manqhanakwa kankañapjha jikjhatani.
- Janiw khitis munañap-pin lurkaspati kunat-ti ayllu masipaw ñanqhachata uñjasispa, ukhamarus taqe mayniw sayt'apjhaspa ñanqhachataru arjhatañataki. Uka lantinjha taqpachani kamachit arunaka phoqasna, suma jakañ thaki patjharu sarjhatasna, jan pitu uñstayasna mä ch'ulla chachjama nukt'añasaw taqe maynin walinkañapa.
- Aka Mathapita Markanakan Arupajh janipiniw khitis maykiptkaspati munañapa lurañataki. Wakisiw inoqata arupa arjhataña.
30. T'aqa
Janiw kaukir markasa, khiti jaqesa sapapakis masinakapampis arusthapisinsa, j aqen walinkañapatak inoqat arunaka q'eujtayasna kuna lurañanakamp, amtañanakamp tumpampi, jaqeru arknaqasina, munañanakapa, yatinoqtatapa, irnaqasiñanakapa, amuyasiñanakapa apaqapkaspati.

robotstxt: allowed

filter: keep


text:
Fuerzas Armadas sutinchata jach’a mayachäwinakawa irnaqäwinakapawa, Constitución jach’a kamachinaka ukata jaqinakaru kunanakatixa wakïski uka kamachinaka yäqasa, Perú marka pacha uraqinaka suma uñjañanakapataki ukhamarusa jani ch’axwasisa utjäwinakawa, sapa kutitjama ch’amanchasiskarakini.
Uka jach’a amtäwi phuqaña laykuxa Estado taypita:
(a) Fuerzas Armadas sutinchata jach’a mayachäwinakaxa taqita khuskhata arxatasisawa wali suma yatiñanakapampi irnaqapxarakini.
(ch) Fuerzas Armadas uka jach’a mayachäwinakaxa taqi marakachirinakana democracia taypina suma utjasiñanakapa aliqata suma uñjapxarakini.
(h) Militar sutinchata pallapallanakaxa janiwa aliqa markachiri jaqinakajamaxa kuna amtäwinaksa arusthapipkaniti, jani ukaxa uka arusthapïwi amtawinakwa suma phuqayañarukiwa wayusipxarakini.
(i) Fuerzas Armadas sutinchata jach’a mayachäwinakaxa saranakaparjama phuqasa machaqa chuymampi, taqiru jaqiru khuskhata yäqasa, chiqaparu ukata wali khusa irnaqäwinakapwa sartayapxarakini.
(k) Fuerzas Armadas sutinchata jach’a mayachäwinakaxa uka Organización de las Naciones Unidas sutini kamachinakarjamawa taqi chiqa suyunakana utjasirinakatsa ukhamaraki aka uraqi pachana utjasirinakatsa suma arxatasa sayt’asipxarakini.
(l) Fuerzas Armadas sutinchata jach’a mayachäwinakaxa Estado taypita kunanakatixa lurañanakapapki ukanaka phuqañataki kunaymana yänakampi yanapt’äwinakwa katuqasipkarakini.
(m) Ley kamachinakatjama kunatixa wakïski ukanaka Fuerzas Armadas taypina irnaqirinakaxa suma amuyasawa kunaymana yänakapsa jakxatasipxarakini.
(n) Fuerzas Armadaz uka jach’a mayachäwinaka taypina irnaqirinakasa taqi markachirinakjama p’iqiñanaka chhijlläwinakarusa jawst’ayatäxarakiniwa.


text:
2 yatichäwi
¿Khitis Diosajja?
1. ¿Kunatsa Diosar yupaychañasa?
Diosaw taqe kuns ina chʼusat lurawayi. Jupajj utjapunitaynawa ukat wiñayatakirakiw utjani (Salmo 90:2). Ukat Biblian suma yatiyäwinakas Jupatwa jutaraki (1 Timoteo 1:11). Jupaw jakañ churawayistu, ukhamajj Juparukiw serviñasa ukat yupaychañasaraki. Apocalipsis 4:11 liytʼäta.
2. ¿Kunjamas Diosajja?
Diosajj wali chʼamani mä ajayuwa, ukhamajj janipuniw khiti jaqes Jupar uñjkaspati, janiw jiwasjam jañchini ukat chʼakhani jaqëkiti (Juan 1:18; 4:24). Ukampis kunjam chuymanis Jupajja, uk luratanakap toqew yatsna. Sañäni: panqaranakasa ukat mojjsa achunakasa wali suma lurtʼatawa, ukanakaw chʼikhi amuyunïtapa ukat munasirïtap uñachtʼayistu. Ukat alajjpachasa, wali chʼamanïtapwa uñachtʼayarakistu. Romanos 1:20 liytʼäta.
Yaqha toqetjja, Biblia liytʼasarakiw Diosar sum uñtʼsna, ukanwa kunjamsa jaqenakar uñji kunanakas Jupar kusisiyi ukat chuyms ustʼayaraki ukanak yatjjatsna, ukat jan waltʼäwinak utjipansa, kunjams Jupajj amuyi ukas qhanañcharakiwa. Salmo 103:7-10 liytʼäta.
3. ¿Diosajj sutinïpachati?
Jesusajj akham sänwa: “Alajjpachankir nanakan Awkejja, sutimajj jachʼañchatäpan” sasa (Mateo 6:9). Cheqansa, Diosajj kunaymanit aytasitawa, ukampis Jupajj mä sutinikiwa. Sapa arurjamaw uka sutejj mayj mayj arsusi. Aymara arunjja, Jehová sasaw arsusi, ukat awisajj “Yavé” sasarakiw arsusi. Bibliajj akham siwa: “Jaqenakan yatipjjañapataki, jumajj “Jehová” sutinïtama, juma sapakiw oraqpachjjaru taqe Munañanïtajja” sasa (Salmo 83:18, NM).
Yaqha Biblianakanjja, Diosan sutip lantejj “Dios” jan ukajj “Tatitu” sasakiw uskupjje. Ukampis Biblia qellqaskäna ukhajja, mä 7.000 kutiw Diosan sutipajj uñstäna. Ukat jaqenakar yatichkasinjja, ukhamarakiw Jesusajj Diosan sutip aytirïna. Juan 17:26 liytʼäta.
4. ¿Diosajj jiwasanakat llakispachati?
Jehová Diosatï munaschistojja, ¿kunatsa tʼaqhesiñanak jan tukjpacha? Diosajj yantʼañatakiw ukham luri sasaw walja jaqenakajj sapjje. Ukampis ukajj janiw cheqäkiti. Santiago 1:13 liytʼäta.
Diosajj janiw munkir jan munkir thakipan sarnaqaykistuti, ukajj sapa maynitäjjewa. Ukampis jiwasatï jupar serviñ ajllsna ukhajja, wali askiniwa (Josué 24:15). Walja jaqenakaw jakäwipamp jan walinak lurapjje, ukatwa tʼaqhesiñanakas utjaraki. Uk uñjasaw Jehová Diosajj wal chuym ustʼayasi. Génesis 6:5, 6 liytʼäta.
Niyakejay Jehová Diosajj wal munaschistojja ukat sum jakasiñas munarakchejja, niyaw jan walinaksa, tʼaqhesiñanaksa chhaqtayani. Ukampis kunatsa tʼaqhesiñanak jan tukjpacha ukjja, 8 yatichäwin sum qhanañchasiskani. 2 Pedro 2:9 ukat 3:7, 13 liytʼäta.
5. ¿Kunjamsa Diosar jakʼachassna?
Jehová Diosajj wal sapa maynit llakisi, ukat oración toqe Jupar jakʼachassna ukwa munaraki (Salmo 65:2; 145:18). Perdonañatakis jankʼakirakiwa. Munañap janis sum phoqchiñanejja, kunjamsa phoqhañatak chʼamachasisktan uk Jupajj sum yati. Ukhamajj pantjasir jaqëkstansa, Jupan amigopasnawa. Salmo 103:12-14 ukat Santiago 4:8 liytʼäta.
Cheqansa, Jehová Diosaw jakäw churistojja, ukhamajj Juparukiw taqe chuymasamp munasiñasa (Marcos 12:30). Ukat qhawqsa Jupar munastan uk uñachtʼayañatakejja, Jupat yateqañasa ukat kamachinakap sum phoqhañasaraki. Taqe ukanak lurasinwa Diosampejj sum apasirakiñäni. 1 Timoteo 2:4 ukat 1 Juan 5:3 liytʼäta.
Jukʼamp yatiñataki
DIOSAN APAYANIT SUMA YATIYÄWINAKA
¿Diosajj sutinïpachati?
Diosajj walja sutinchäwinakaniwa, ukanakajj Taqe chʼamani, Luriri, Dios ukanakawa. Ukampis Diosajj sutiniwa, uka sutejja niya 7.000 kutiw Biblian uñsti.


text:
AYMAR SARÄWISATA
Janïr utt'askasa
Aymar saräwixa, niy phisqa waranqa jila maranak janïr tatitu utjkipan ukapachatpachaw suni pata uraqin Cordillera de Los Andes
de América del Sur uksan uñstawayatayna sapxiwa; 3600 ukjamaraki 4400 ukja alay thaya uraqin utt'ata. Ukapachanakan
aymaranakax Lago Titicaca, Río Desaguadero, Lago Poopó uka quta thiyanakan qamasipxirïtayna.
Jichhapachanakaxa, Bolivia, Chile, Perú uksanakanakanaw aymaranakax utjasxapxi ukjamaraki yaqha anqa markanakans
ch'iqintatäxarakiwa. Chiqansa, aymaranakax wali muspharkay luräwinak utjawayapxatayna, sañäni: Tiwanaku wiñay marka taqins
uñt'ata, wali munkaya, ukjamaraki yaqhawjanakasa. Ukat jichhürunakans ukjam amuyump irnaqatakïskiwa, ukjamarus Aymaranakanakan
qamäwipas, jakäwipas mayjawa: nayrapachanakax ayni, mink'a waki ukanakax walipuniw jach'añchayatarakirïtayna.
Coloniaje pachanakanxa, aymaranakax walipuniw anqa markat jutir q'ara jaqinakamp ch'am ch'iwrsuta, ñanqhachata uñjasipxatayna.
Ukampirusa, nayraqatar wali ch'amamp sarantasipkakitaynawa, ch'axwäwinakans walja jila kullakanakaw jakäwinakaps
apt'asiwayapxatayna. Ukat mä jan armkay ch'axwäwixa, Julián Apaza Tupak Katari jupaw p'iqt'awayatayna, ukjam sartasir uñjasasti,
Español q'ara jaqinakax pusi qaqilump ch'iyjayasaw Peñas qarqa markan jiwkatawayapxatayna. Tupak Kataristi janïr jiwkasin
arsuwayataynawa: "Nayaw jiwtxa, nayxaruxa waranqa waranqaniw sartasipxani" sasina. Uka markanaw San Gabriel Radyux
utt'asiwayatayna, jichhürunakanxa, "Aymar markan arupa" ukjam uñt'atawa.
Ukatawa, Aymar saräw jach'añchayañataki, juk'amp yatxatañataki, taqinis uñt'apxañasatakix Departamento de Cultura Aymara ukjam
sutimp utt'awayapxatayna, ukjamat San Gabriel Radyu Taypi wali jaya chiqawjanakar wayratuqi purt'asin markachirinakar
p'arxtayañataki, jiwaspachap uñt'asipxañanakatakisa.
AMTÄWINAKAPA
Jach'a amta
Aymar saräwi juk'amp nayrar sarantayaña, markasans, anqa markanakans yatipxañapataki uñt'apxañapatakisa, sullkawirinakarus
kunanakati qamäwisan utjki ukanakat sapürunjam jach'añchayaña yatiyaña, amuyt'ayaña, p'arxtayaña.
Phuqhasir amtanaka
- Aymar saräwi sum qhanstayaña, taqinis yatipxañasataki.
- Aymar markan luräwinakapat sullkawirinakar yatiyaña.
- Purapat yanapt'asiwi ukanak amtthapiña.
- Jach'at jisk'aru, jisk'at jach'aru yäqasiwi jach'añchayaña.


text:
SOCIEDAD - MARKACHIRINAKTUQITA
Comunicación Social UMSA-tuqin yatiqirinakaw San Gabriel radior tumpt’ir purt’anipxi
Publicado el 02/09/2016
Nayrïr uru sata qallta phaxsit mäkipkipanx niya 50 yatiqir wayn tawaqunakaw
Universidad Mayor de San Andrés jach’a yatiqañ utat San Gabriel radior tumpt’ir
purt’anipxi, jupanakax payïr mara, kimsïr mara Carrera de Comunicación Social yatiqirinakapxiwa.
Carrera de Comunicación Social UMSA yatiqirinaka
Jupanakarux kunjamas radiox utt’ayata, kunjamas radionx irnaqt’aña,
kunanakas utji, uka chiqanak uñacht’ayasin qhanañcht’awyata, ukjamat jupanakax
yatipxañapataki, uñt'apxañapatakiraki. Yatiqir wayn tawaqunakax wali
muspharataw jikxatasiwyapxi, yaqhipanakasti, wali kusisitaraki.
Donato Ayma Rojas, yatichirix akjam sasinaw wali quri arunakamp arst’awayi, ‘‘San Gabriel radiorux mä
amtampiw purt’anipxta, Carrera de Comunicación Social yatiqir waynuch
tawaqunakax San Gabriel radio uñt’añ munapxi, ukjamaraki kunjamas aka radion irnaqt’ata, kunjamas wayratuqi wakichäwinakax qhanstayata, kunanakas utji, khitinakas irnaqt’apxi, yaqhanakampi. Sintiw
jallallt’awyapxsma’’. Maysatxa, yatiqir wayn
tawaqunakas wali munañasimpiw San Gabriel radiorux jallallt’awyapxaraki.
San Gabriel radion q’ayacht’äwipa ‘el obsequio de radio San Gabriel’
San Gabriel radiox yatiqir wayn taqunakarux aymar aru yatiqapxañapataki
ukjamaraki aymar arut ullt’asiña, qillqt’asiñ yatintapxañapatakix pä panka
luqtt’awayi: ullaña ukjamaraki qillqaña, uka panktuqix jasaki aymar
aru yatiqapxañapataki.
¡Jallälla San Gabriel radio ‘aymar markan arupa’!
GS


text:
Perú marka pachana, ukata suyunakapa taqi chiqa markanaka taypina qullqi jikxatañataki kunaymana irnaqäwinakawa uñstayasirakini, ukasti taqi chiqa markanakana qullqi chuyma utjañarjama uñtatarakiniwa. Ukhamarakiwa, jaqinakanaka suma kúchi kankañani utjasipxañanakapatakixa suma phisna q’umatsa q’uma irnaqäwinakarakiwa uñstayasini, ukampinsa uka irnaqäwinakatxa qullqisa juk’ampi irxatatarakiniwa.
Uka jach’a amtäwi phuqaña laykuxa Estado taypita:
(a) Machaqa yänaka apnaqasa kunaymana luräwinaka uñstayaña, chiqapa yatiñanaka ch’amanchaña, lurtäwinaka machaqachasa, yatxatäwinaka aptasa yatiña utanakampi, empresa mayachäwinakampi ukata Estado taypinkiri mayachäwinakampi suma arusthapïwinakawa wakicht’asiskarakini, ukhamata Estado qullqisa ukata jani Estado taypinkiri mayachäwinakana qullqipasa jila qullqiwa irtasirakini, uka pachparakiwa anqäxa marka qhatunakarusa waljata Perú markana lurata yänakapaxa apsusirakini, ukanxa walja jaqinakarakiwa yatiña kankañanakapa ch’amanchasa irnaqapxarakini.
(ch) Wali uñanuqt’asisa aruskipäwinaka, taqitaki wali khusa irnaqäwinaka utjañapatakixa walja amuynuqäwinakawa wakicht’asiskarakini.
(h) OIT sutiñchata jach’a mayacht’äwina kamachinakaparjama atinisawa irnaqirinakaxa mayacht’asïwinakapa nayraru aptapxarakini, ukhamata sapa maynitakisa ukhamaraki qhawqhanitixa mayacht’atäpki jupanakaru kunatixa wakïski ukanakaxa suma yächasisa mayachthapisirakini.
(i) Perú pacha taqi markanakapana kunaymana lurañanakasa chiqaparu irptasirakini, ukhamata qhatunakana taypina wali jalaqampi alxt’asiñataki, qullqi munasinsa mayt’asiñataki, machaqata kuna lurañanaka tuqita aruskipäwinaka utjañapataki, ukhamata luräwinakasa sapa kutitjama irnaqirinakana yanapt’asiñanakapataki uñstañapataki.
(k) Empresa sutinchata jisk’a mayacht’äwi taypinakana irnaqirinakaru kunatixa chiqpachana wakïski taqi ukanaka tuqita wakiskiri amtäwinakawa amuyasiskarakini.
(l) Jaqinakana jani kuna lurasa inaki muyuñanakapataki walja irnaqäwinaka uñstayañawa amuynuqasiskarakini, chiqanxa amparampi lurañanaka (artesananías sutinchata) ch’amanchiri mayachäwinakaruwa chiqpachanxa yanapt’asiskarakini.
(ll) Markanakana, suyunakana irnaqirinakaxa wali yatiñanipxañapawa, ukatakiwa empresa sutinchata mayachäwinaka taypina qullqimpisa yanapt’asiskarakiñapawa irnaqirinakapana machaqa yatxatäwinaka katuqañanakapataki.
(m) Kuna lurañanaka yatirinakatakisa chiqanxa irnaqirinakaxa munasi uka tuqinakata yatikipayasïwinakawa wakicht’asiskarakini, ukhamarjamawa yatiña utanakansa yatichäwinakxa yatichasiskarakini.
(n) K’achata k’achata khitinakatixa irnaqäwinakapata jisk’a qullqi katuqasipki ukata khiti irnaqiri masinakapatixa walja jila qullqi irnaqäwinakapata katuqasipkaraki jupanakataki khuskhachäwinakawa amtasiskarakini.
(ñ) Markanaka ch’amanchaña layku irnaqäwinakana taypina warminakasa, jilawiri jaqinakasa ukhamaraki wayna tawaqunakasa qawayata jawst’ataskarakiniwa.
(p) Markanakana irnaqäwinaka utjipansa, pachpa markachirinakaparuwa irnaqañanakapataki jawst’asiskarakini, ukampinsa uka irnaqañanaka taypina usurnuqata jaqinakaru irnaqañanakapataki katuqt’aña tuqita suma amuykipasiskarakini.
(q) Taqi irnaqiri jaqinakarusa qawayata ch’ama tukutanakapatjama qullqi tuqitsa khuskhanchasiskarakiniwa, janiwa jisk’achäsiñaxa utjxaniti, maski kawki jaqiskpansa, kunja ajanuniskpansa, chachaskpansa warmiskpansa, yaqha aruniskpansa, mayja amuyañaniskpansa, qullqiniskpansa jani qullqiniskpansa, jilawiri sullkawiriskpansa, maski kunaskpansa jukha pura chani qullqimpi khuskhachatasipkarakiniwa.
(r) Pampa ayllunakana utjasiri yapu yapuchirinakarusa, amparanakampi yänaka luririnakarusa, taqiniruwa markanakana utjasiri jaqinakaru yanapaña layku ch’ama tukutanakapatjama yanapt’äwinakasa churasiskarakiniwa.
(s) Jisk’a wawanakaru ch’amjasiyañanakasa chhaqtayasxarakiniwa, chiqanxa janiwa jisk’a wawanakasa ukhamaraki chuymani jaqinakasa irnaqaña munäwipa layku yatiña utanakaru sarañatsa qhipaqtapkaspati, usunakampisa usnaqapkarakispasa, sintisa llakisipkarakispati, jani jaqjama uñjatäkarakispasa.
(t) Utanakana ch’amjasiri kullakanakaru kunatixa ch’ama tuküwinakapatjama wakïski ukanakasa suma yanapt’aña kankañampi amuynuqataskarakiniwa.
(u) Consejo Nacional de Trabajo sutinchata mayachäwi taypita, irnaqäwinakasa jani atiya utjañapataki, empresa mayachäwinaka jach’anchasiñanakapataki, ukata irnaqirinakana suma yäqatañanakapataki, Estado taypita irnaqiri jilata kullakanakampi ukata irnaqiri mink’asirinakampi suma purapata yäqasisa irnaqapxañapataki wakiskiri arusthapïwinakawa wakichataskarakini.
(w) Irnaqäwinakana qullqi tuqita taqi jaqina jaqïwskaña khusankañatakixa aliqata unanchäwinakaxa apasiskarakini.


text:
Taqi yuqalla imilla wawanakasa, tawaqu waynanakasa, qawayata Estado yatiña utanaka taypina jani qullqita yatiñanakapa ch’amanchasipxarakini, ukanwa chachasa warmisa maya chuyma khuyapasiña thakiru jakäwinakasa, markachirinakjama democracia taypina suma qhana utjañasa sarantayasirakini. Sapa yatiña utana p’iqt’äwi saranakapasa suma yäqataskarakiniwa, kunaki Estado taypita kunatakitixa sapa yatiña utasa utjayatäki uka thakita jani saraqapkphanti, janiraki jark’asiñasa armanukuñasa utjkphanti, janiraki maya ch’ulla uñachayaskphanti jani ukaxa walja thakinaka jist’arasphana.
Uka jach’a amtäwi phuqaña laykuxa Estado taypita:
(a) Phisqa maranita aynachankiri wawanakaru yatichaña utanakawa ch’amanchasiskarakini, ukanwa taqi tuqi markanakana ukhamaraki kuynaymana aruni wawanakaxa suma puraka katuri manq’añanaka, suma munkaña yatiñanaka kuna katuqasipkarakini jälla ukhamata suma k’uchi k’atakiwa jilarapxarakini
(ch) Pampa yatiña utanakana marka yatiña utanakana yatichäwinakasa ukhamaraki Estado taypinkiri yatiña utanakana ukata qullqitaki yaqha yatiña utanakana wali khusi yatichäwinakasa khuskhanchatäxarakiniwa, ukhamata taqinitaki yatiña utanakana khusa yatiñanakasa mayakiñapataki.
(h) Taqi yatichiri jilata kullakanakasa suma yäqata ch’amanchatasipkarakiniwa, ukatakisti purapata aruskipt’asa yanapt’asiñawa wakisirakini, ukhamata qullqisa yanapt’asiskarakiniwa yatichirinakana aliqata wakisiripanjama machaqa yatxatäwinakaru mantapxañanakapataki.
(i) Jisk’a yuqalla imilla wawanakataki ukata q’axu wayna tawaqunakataki chiqapa wakiskiri khusa yatiqäwinakawa yatiña utanaka taypina ch’amanchasiskarakini, kunaymana amuyunakapa suma awkisaru yupaychäwinakapa yäqasisa.
(k) Chiqapa yatxatata yatiñanakasa juk’ampi yatichasiskakiniwa ukhamarakiwa machaqa yänaka apnaqaña tuqita yatiñanakasa yatichasiskarakiniwa.
(l) Uka jach’a yatiña utanakansa, Universidad sipansa uka pachparaki uka Universidad yatiña utanakaru uñtasiri yaqha yatiña utanakansa, chiqanxa markanakaru uñtasita wakiskiri educación técnica sata yatichäwinakawa ch’amanchasiskarakini.
(ll) Estado taypinkiri yatiña utanaka taypinsa ukata qullqitaki yaqha yatiña utanakansa yatiqirinakana yatxatäwinakapaxa suma yatxatata uñjataskarakiniwa, ukhamata kunatixa yatiqirinakaru wakïski uka amtäwinakasa ch’amanchasiskarakini.
(m) Marka tuqinakana ukata pampa chiqanakana, jani qillqasiña jani ullaña yatiri jilata kullakanakaru qawayata, jani mayni jaytjasawa, ullaña qillqaña yatiqañanakapataki arusthapïwinaka amtasa wakichäwinaka ch’amanchasiskarakini.
(n) Reforma Educativa ch’amanchäwi sartañapatakixa sapa marawa uka PBI sutinchata qullqi mujuta niya 0.25% jukha chanipampi yanapasini, ukasti sapa marata sapa mararu uka PBI sutinchata qullqi mujuta niya 6% chaniparu purjañkamawa jilxatayatarakini.
(ñ) Yatiqiri wawanakana suma k’umara wali ch’amani jilañanakapatakisa uka educación física sutinchata yatiyäwinakasa mayampi yatichasxarakini, ukhamarakiwa kuna suma k’anchallinaka lurañataki uka educación artistica sutimpi uñt’ata yatichäwinakasa mayampirakikiwa yatichasxarakini, ukata taqi yatiña utanakana yatiqiri wawanakaru jisk’atpacha suma phisna jalanaqt’añanakapataki anatäwinakasa aliqata wakicht’ataskarakiniwa.
(p) Yatiña utanaka taypina yatichäwinakasa pachpa yatiqiri wawanakana awkinakapa taykanakapampi chikanchasisawa aliqata suma unanchatäskarakiniwa.
(q) Yatiña utanaka taypina jani tukuyata waynanaka tawaqunakaru ukata chuymani jilata kullakanakarusa kunaymana jakañanakapataki wakiskiri kunaymana yänaka lurañanaka tuqita yatichäwinakawa wakicht’asiskarakini.
(r) Yatiña utanaka taypina waynanaka tawaqunaka jaqi masinakasaru yanqhachaña, lunthataña ukata droga sutinchata yänaka pitañaru wayusïwinakapsa armayasirakiniwa.
(s) Perú marka taypina kunaymana jakäwinakana markanaka ch’amanchaña layku uka paya aruta uka Educación Bilingüe Intercultural sutinchata yatichäwinakawa k’atampi ch’amanchasa nayraru sartayasiskarakini.


text:
Wali uñaqkaña, chiqapa, machaqa amtañani, ukata qhana Estado mayacht’äwiwa jaqinakaru kunatixa wakïski ukanaka yäqañataki, qhatunaka khusaptayañataki, ukata q’uma utjañataki yänaka yächañatakisa wakiskiri amtäwinakawa ch’amanchasiskarakini. Estado taypita taqi kuna tuqita arusthapïwinakasa taqina jaqina arxatäwinakapa ist’asawa sarantayataskarakini, ukhamata taqinitakisa q’uma jakañaxa utjaskarakini. Uka q’uma utjäwinaka phuqayañataki mayacht’äwinaka taypita arxatasiri p’iqiñanakasa utt’ayasiskarakiniwa, ukhamata alt’asirinakasa qawayata suma arxatatasipkarakiniwa.
Uka jach’a amtäwi phuqaña laykuxa Estado taypita:
(a) Estado taypita taqi kuna suma q’uma utjasiñanakatakisa sapa kutitjama khusaptaya taqitaki uchanuqataskarakiniwa, ukatakisti kunatixa wakïski uka yänakasa aliqata suma uñanuqataskarakiniwa.
(ch) Estado taypita chiqaparu qullqinaka irtañanakatakixa suma uñanuqt’asa amuyt’asawa qullqi mayt’äwinaka utjipansa suma apnaqäwinaka phuqasiskarakini.
(i) Estado taypita suyunakana jach’a, taypi ukata jisk’a markanaka taypinsa kunaymana tuqina qullqi apnaqäwinaka tuqita suma yatxatayäwinakawa wakicht’ataskarakini.
(k) Estado taypinkiri taqi mayachäwinaka taypina qullqi qhana apnaqäwinaka tuqitsa suma qhana aruskipt’äwinaka taypitrakwa yatxatayasïwinakasa apt’asiskarakini.
(l) Perú marka Estado jach’a mayachäwixa janiwa maya qhawqha jaqinakarukixa yächañapati, jani ukaxa taqitakiñapawa, kunattixa taqiniruwa Estado yanapt’anakaxa wakisi.
(ll) Perú marka Estado jach’a mayachäwi apnaqaña yatiñanakaxa sapa kutitjama suma ch’amanchataskarakiniwa, ukasti taqi kuna luriri mayachäwinaka taypinakana nayraru sartayasirakini.
(m) Estado taypita suma q’uma k’uchi jakañataki kunaymana yänaka alaqt’asiñanakana ala chanipasa wali iraqt’ataskarakiniwa.
(n) Estado taypina mayachäwinakapana irnaqt’iri jilata kullakanakasa suma yäqataskarakiniwa, jupanakatxa khitinakatixa wali khusa jani ch’amata jiwtasisa kuna irnaqäwinaka phuqirinakawa chiqanxa aliqata jani jaqsuñataki jawst’ataskarakini.


text:
Kimsa indígena jilanakawa Asamblea Legislativa Departamental Tarija markanxa jikxatasipxi, autoridadanakjama, jupanakana amparanakankapxiwa kunamsa apnaqapxani uka departamentuna wali qullqix utjki ukanakxa.
Uka departamentunsti wali político chhaxwawiwa utji político partitunakana, maysa tuqitxa Evo Morales presidentiru ch’amañchapki jupanakata, maysa tuqitxa jan munapki jupanakataraki.
Ukhamipansti Asamblea Legislativa Departamental Tarija markanxa, janiwa ma arust’awiruki atipkiti, kunapachatï ma amtawiki puqañäki ukjaxa.
Ukhamipanxa, kunapachati indígena Asambleistanakaxa ma voto jaqupxañapaki ukjasti, wali wakiskiriwa. Vicente Ferreira tataxa Tapietes comunidadana representantipawa, Justino Zambrana tataxa, Guaranï comunidadana representantipa ukhamaraki Antonio Tato tataxa, Weenhayek comunidadana representantiparaki.
Amtañani, kunamsa aka kisma representantinakana votopaxa wakt’ayi, Mario Cossío, gobernadorakäna Camino al Cambio político partido oposición jupana jaqtatañapatakixa.
Mayo phaxsina 2010 maransti, Justino Zambrana tataxa, utt’ayatawa Asambleana presidentipjama, opositores jupanakana votonakapampi.
Aka kimsa origenarios comunidadanakaxa Tarija departamentunxa, jan yäqatapiniwa jakasipxäna político tuqina ukhamaraki institucionanakatsa 2009 ukja marakamaxa.
Jichhaxa ukja maratwa costumbre sarnaqawinakaparjama representatinakapxa chijllasipxi.
Ukhamañapatakisti machaqa Constitución Política Bolivia markanwa qanañchi, sapa departamentuna asambleanakanxa utjañapawa indígena comunidadanakana representantinakapa, Tarija departamentutakixa utjiwa kimsa representantinaka indigenanakatakixaa.
Maysa tuqitsti, representantinakasti turkatasphawa janitixa aski irnaqäwi phuqawayki ukjaxa, ukasti niyawa phuqasiwaxi. Weenhayex comunarionakasti niya pa representantinakaparuwa turkxapxi jichhakamaxa. (PÚLSAR/IPS)


text:
Wali aski isturyanaka Ta chinuqa phaxsi 2014
- 24 chinuqa phaxsi 2014
Gualeguaychú markanx tampuranakamp thuqüwinakampiw “Markan Carnawalapaw” qallanti
Isturyanaka Ta chinuqa phaxsi, 2014
28 chinuqa phaxsi 2014
27 chinuqa phaxsi 2014
20 chinuqa phaxsi 2014
19 chinuqa phaxsi 2014
16 chinuqa phaxsi 2014
#GVMeetup: Global Voices ukax jakawisanakiwa
Aka episodio GV Face' ukax mayacht'chistuwa, nayrïr chiqanx coordinadores de #GVMeetup de Egipto, Pakistán ukat Portugal.
9 chinuqa phaxsi 2014
1 chinuqa phaxsi 2014
Ecuador: Autoridades ukanakax Fernando Villavicencio asesor legislativo ukan utaparuw ch'amamp mantapxatayna
Fiscal General del Estado, Galo Chiriboga, 26 jallu qallta phaxsin 2013 maranxa, Intervención tama ukat Rescate (GIR) ukanakax Fiscal General del Estado, Galo Chiriboga, jupan...


text:
Alxasiña alasiña qhatunaka taypina irtañataki qullqi mujunaka ch’amanchañasa phuqasiskarakiniwa, ukanxa tunkasa sapa mayni munañaparjama qullqipa irjtayasischini ukatxa Estado taypita uñjañaxa wakisipuniniwa, kunatixa uka taypita empresa mayachäwinaka taypina qullqi qhana apnaqäwinakasa suma uñjataskarakiniwa, ukhamata taqi jaqina suma jakäwipaxa sapa kutitjama jila qullqini, jaqikama khuskhachasïwimpi ukhamaraki taqi jaqisa irnaqäwini kuna ch’amanchasisipkarakini.
Uka jach’a amtäwi phuqaña laykuxa Estado taypita:
(a) Kunaymana mayacht’äwinakana wiñayataki thurinchasiñapataki yanapt’asiskarakiniwa wali qhana kamachinaka arusthapisa.
(ch) Perú markana yaqha anqäxa markanakata sipana khusankañapataki, taqini arxatäwinakapampi wakicht’ata lurtäwinataki ukhamaraki taqi chiqa suyunakankiri markanakana ch’amanchasiñanakapatakixa kunaymana wakicht’äwinakawa sartayasiskarakini.
(h) Jani Estado taypinkiri mayachäwinaka taypina kunaymana luräwinaka uñstayäwinakapasa yanapt’anakampi ch’amanchataskarakiniwa.
(i) Taqi kuna lurtäwinakasa taqi jaqina llamkt’kaña uñstayataskarakiniwa.
(k) Janiwa khitisa pachpa alxasiri alasiri masinakapa taktasina sarnaqapkaniti, janirakiwa khitisa alxasiña alsiñsa jark’askaspati, uka sipana taqi chiqana alt’asirinakaruwa mayachthapisiskarakini.
(l) Taqinitakiwa kunasa kawkisa wakisipanxa utjañapaxa, ukanakanxa qullqi tuqitsa khuskhachäwiwa utjañaparaki.
(ll) Perú taqi chiqa markanakana kunaymana yänaka luräwinaka uñstayáwinakaxa suma yatiñani jaqinakampi ukhamaraki wiñayataki qullqi mujumpi yanapt’ata ch’amanchasiskaraki.


text:
martes, 24 de junio de 2014
ZORRO,PERRO Y LA OVEJA
TIWULAMP ANUMP IWISQALLUMPI
Mä kutixa, mä tiwulax jan ch’axmasak iwij uyur mantatayna. Ukat tiwulax wali sum tukusakiw ukan wawachat iwisqallurux ñunupar chillkatasitayna. Maysatxa, mä anurakiw iwijanak jark’askanxa, ukat anux sallqa tiwular uñjasax akhamsasaw jiskht’atayna:
̶ Sallqa tiwula kuns akan luraskta? Ukat tiwulax anur satayna.
̶ Munat anu, masi, aka iwisqallurux q’ayachasktxa ukhamarak anatxayaskaratawa. Anux ukham tiwular ist’asinx wal qhuruchasitayna; ukat tiwularux satayna.
̶ Jank’ak iwisqallurux antutarpayama, jan ukasti laka ch’akhanakajampiw achjama. Sasaw satayna.
Jan uñt’at jaqinpix, janiw parlañakit sawa.
Cara de beato uñas de gato.
EL GATO Y RATON
PHISIMP ACHAKUMPI
― Jutam jutam, kunja jiwitakitas! Sasaw phisitux achkur satayna.
― Jan sarkamti! Uka supay salqa phisix kunjams k’arisiñx yatiw jumarux manq’antañ muntama; janit amuyasta, sasaw mamapax achakqallurux satayna.
― Jutam jisk’a achaku! ― uñtam, aka kisu, nuysa “nuez”, munat achakitu, jumatakiwa! Sasaw phisix achakqallur saskakitayna.
― Mamit sarati? Ukham sasaw achakqallux mamapar jiskht’askakina.
― Jan sarkamti, wawita amuyasim, ist’asiñamawa! Ukham mayamp mamapax satayna.ukat phisix, aka muxsa manq’ churama achakqallurux saskakitaynawa. Ukham achakqallux muxsa manq’ uñjasinxa, mamaparux wasitat satayna.
― Mamita, iyaw sakimay. Sarakipuniwa! Ukat mamapax achakqallurux satayna.
― Ipi amuyasimaya, janiw sarkasmati jismasa! Ukatxa, achakqallux mayak mamapat atipawayatayna; ukatsti, mayak wali mulljatwararitayna akham sasa: mamita phisix manq’antakituwa, yanapt’itaya! Mamapax jan ist’asir achakqalluparux janiw kunjams qhispiyañ atkataynati.
Walxa pach jakañ munstaxa, awk taykan iwxanakapx ist’añapuniw sawa
Obedece a tus padres y vivirás largo tiempo.
Suscribirse a: Entradas (Atom)


text:
Wali aski isturyanaka Ta taypi sata phaxsi 2011
USA: Wali Yatxatat Dennis Ritchie-sax Jiwxiwa
New Jersey-an taypi sat phaxsin kimsaqalq ur saraqataruw atamirit yatxatat Dennis Ritchie -x paqalq tunk maranïkas aw jach'a luräwinak jaytas utapan jiwxi. Ritchie-x mayïr sapa kut apanaqat C programming language-san luriripänwa.
Túnez: Chhijllaw uruwa!
Tunecinunakax 23n willküru mä amtkay urunx chhijlläwiruw sarapxi. Chhijllaw uruwa, kunawsati chimpuntawir Asamblea Constituyente Nacional uk chhijallañatak sarapk ukhax amuyt'apxiwa, kunapachas machaq Constitución qilqañaxa, ukhamarak machq irpir utt'ayasiñasa.
-
Isturyanaka Ta taypi sata phaxsi, 2011
30 taypi sata phaxsi 2011
Zambia: Cibernautanakax 90 urun mark turkakipañ amtawitx niyaw jakhuñ qalltapxi
Zambia markan Michael Sata jilir iripirixa, 90 urunw marka turkakipañ amtawayi, ukankarakispaw jaqinakan wullsillunakapar qullqi uchaña. '90 Day Agenda' ('Agenda de 90 días') sat sutin...
27 taypi sata phaxsi 2011
Irán: Urmía qutar qhisphiyañatak qhurut arsusiwinaka
Tabriz ukat Urmia uka callinakanxa walxa jaqinakaw chaxwapxi, aka azerbaijan ukjamarakiw iran markaxa gubirnurux wal mayipxi aka quta urmia ukar yanapañataki. kunatix aka quta wali...
24 taypi sata phaxsi 2011
Myanmar: Irpirix uma quta lurawx suyt'ayawayiwa
Myanmar markan irpirix taqiniruw muspayawayi, kunati uma quta lurawx sayt’ayawayiwa, jaysas arsuwinakar ukhamarak markachir jaqi tamanakan mayiwinakatapata. Global Voicesanqilqirixa, mydaydream sutinix birmano ukan yatiyawinakap atamiwayi...
22 taypi sata phaxsi 2011
Medios ciudadanos ukanak apnaqas juk'a arsut arunakar sarantayañataki
Medios ciudadanos ukat web 2.0 uka apnaqaw apnaqir markanakax utjiwa, juk'a arsut arunakar sarantayañataki. New Tactics, Rising Voices, Indigenous Tweets ukat yaqhampinakar mayacht'asipxama, 16n urut...
17 taypi sata phaxsi 2011
Bolivia: Judicial chhijlläwix jan kuna campañ lurasaw phuqhasi
Nayriri kutiw bolivianu markachirinakax jueces ukat magistrados, phisqha cortes ukat may may tribunales ukanakatak chhijllapxani. Ukampirus campaña ukax janiw utjkiti, waljaninakaw jiskt'asipxi khititakis chimpuntañani sasina.
10 taypi sata phaxsi 2011
Bolivia: Janiw thakhix luraskaspat uka mayiwimp kayu jutirinakaruw pulisiyax jark'anti
Kayu jutir indijinanakan qhurut arsusiwipax sarantaskakiwa,TIPNIS ukan janiw thakhix luraskaspat sasin mayixi. Pulisiyax ukarux jark'antiwa, jan walt'awinaka utjayasa.
9 taypi sata phaxsi 2011
Arabenkir Bloggerunakax Túnez markan tantacht’asipxi
Phaxsüru 3 uru taypisata phaxsin Túnez markan kimsïr jikthaptawiw Arabes Bloggerunakatak qalltasiwayi, uka aruskipawix mä urukinwa. Uka tantachäwix Global Voices, Nawaat ukatx Fundación Heinrich Böll...
6 taypi sata phaxsi 2011
Global Voices Mentorshi-par Jichharkipstäwi: Nayrar Sartayirinakar Uñt'am
Mä phaxsi jilatpachaw tunka Global Voices taqi chaq jach'a markanakat Blogger Swarm of Activista-n machaq yanapirinakxamaw nayrar sartayirinakamp irnaqasipkäna ActionAid.


text:
Bolivia markana indígena warminakarusti, jichhaxa kamachinakawa j’arkaqi jupanakana ch’amampi mistupxañakakapataki. Ukampisa thäkix janiw phasiläkiti, político chachanakasti ...
“Comunicación yatiyawinakaxa originario markanakana saphit yuri” uka amtampiwa exministro de Educación Bolivia markata comunicador Donato Ayma tataxa, sapüru radio Atipiri ukan ...
Santa Cruz jach’a markaxa niya kimsa millones ukja markachirinakaniwa, ukanwa ayoreo indígena markachirinakaxa utjasipxi, utjasiwipaxa janiwa askikiti, ukasti ma uñacht’awiwa ...
Kimsa tunka kimsaqallquni familianakawa, Samuguate comunidadanxa, Gran Chaco boliviano ukjanxa, cultura sarnaqawinakapaxa, arupasa jan chhaqañapataki wali ch’amampi sayt’asisipki. ...
Caigua comunidadana Guaranies comunarionakaxa janiwa petrolera empresanakakata qullqinaka jutkani uka ni compensaciones ambientales ukaqullqinaksa munapkiti.
Tarija departamentuna comunario ...
Kimsa indígena jilanakawa Asamblea Legislativa Departamental Tarija markanxa jikxatasipxi, autoridadanakjama, jupanakana amparanakankapxiwa kunamsa apnaqapxani uka departamentuna wali ...
Jupanakasti walipiniwa sartasipxi Bolivia markan autoridadanakampi ist’ayasiñataki, thakinat jakr’antasa, petróleo apsupki uka chiqanak jark’antasa kuna.
Campo petrolero Caigua ...
Francisco ukhamaraki Alfonso Icho Tamo jilanakaxa, amazonia ch’umi uraqinakatwa Santa Cruz markanxa wali aski instrumentos musicales luririnakaru tukxapxi.
Franciscusti kimsa tunka ...
Akasti, Bolivia markana historia sarnaqawipa uñtawiwa indígena uñtampi. “Apupachakamayu”, sata Asociación de Historiadores Indígenas organizacionaxa, Universidad Mayor de ...
Andinos markanakanxa, nayrja pachatpiniwa sawutanaka yänakaxa lurataxa, wali ch’amampi ukhamaraki amuyt’ampi cultura sarnaqawi uñacht’ayañataki luratachispaya, ukhama sasawa ...


text:
¿Khitinakas Jehová Diosan munañap lurasipki?
Jehová Diosan Qhanañchirinakapajj oraqpachanwa jikjjatasipjje ukat kunayman sarnaqäwini ukat kunayman jañchinïpjjewa. ¿Kunas mayachtʼat jakasiñatak yanaptʼi? Uk yatjjatam.
¿Kunas Diosan munañapajja?
Diosajj kunas munañapajja ukwa aka Oraqpachan yatiyasiñap muni. Ukampis ¿kunas Diosan munañapajja, ukat kunjamsa jichhürunakan uka toqet yaqha jaqenakar yatichasiski?
Jehová Diosan Qhanañchirinakapajja, ¿kunjam jaqenakäpjjesa?
Jehová Diosan Qhanañchirinakapatjja, ¿qawqhanirus uñtʼta? ¿Kunsa jupanakat yatta?
¿Kunatsa Jehová Diosan Qhanañchirinakapa satäpjje?
Kunatsa uka suti apapjje uk kimsa toqet uñjañäni.
¿Kunjamsa Biblian cheqa yatichäwinakapajj qhanstayasïna?
Jehová Diosan Qhanañchirinakapajja, kunsa Bibliajj yatichi uk sum amuyapjje, ¿kunatsa ukham sistanjja?
¿Kunatsa Traducción del Nuevo Mundo Biblia apsusiwayi?
¿Kunatsa aka Bibliajj jan yaqha Biblianakjamäki?
¿Kunsa tantachäwinakapar sarasajj jikjjatasma?
Qollan Qellqatanakat yatjjatañataki ukat maynit maynikam chʼamañchtʼasiñatakiw tantachasipjje. Jumatï uka tantachäwinakar saräta ukhajja, ¡suma katoqtʼatäyätawa!
¿Kunjamsa jilat kullakanakamp tantachasiñajj maynir yanaptʼaspa?
Diosan Arupajj jilat kullakanakamp tantachasiñasatakiw chʼamañchtʼistu. Ukhamajj kunjamsa jilat kullakanakamp tantachasiñajj yanaptʼistaspa uk uñjañäni.
¿Kunjamsa tantachäwinakapajj sarayasi?
¿Kunsa tantachäwinakan lurasi uk jisktʼasirïtati? Uka tantachäwinakanjja, Bibliat wali sum yatichasi, uk uñjasajj wal muspharäta.
¿Kunatsa tantachäwinakapar yäpar isthaptʼat sarapjje?
Kunjamsa isthaptʼatätan uk Diosatakejj wali wakiskiriwa. Ukhamajj kunjamsa Biblian yatichäwinakapajj isthaptʼasiñ toqeta ukat kʼachattʼasiñ toqet yanaptʼistu uk uñjañäni.
¿Kunjamsa maynejj tantachäwinakatak sum wakichtʼasispa?
Tantachäwinakan sum yateqañatakejja, sum wakichtʼasiñaw yanaptʼätam.
¿Kunjamsa familjam Diosar yupaychapjje?
Diosar jukʼamp jakʼachasiñamataki ukat familian jukʼamp mayachtʼatäpjjañamatakejja, ¿kunjamsa Diosar familjam yupaychañajj yanaptʼapjjätam ukwa akan yatjjatäta.
¿Kunatsa jachʼa tantachäwinakan tantachasipjje?
Kimsa kutiw maran tantachasipjje. ¿Kunjamsa uka tantachäwinakar sarañajj yanaptʼistaspa?
¿Kunjamsa Diosan arunakap yatiyapjje?
Kunjamtï Jesusajj Diosan arunakap yatiykänjja, ukhamwa jilat kullakanakajj yatiyapjjaraki. Ukhamajj ¿kunjamanakatsa yatiyapjje?
¿Kunsa precursoranakajj lurapjje?
Yaqhep jilat kullakanakajj 30, 50, jan ukajj jukʼamp horanakwa phajjsin yatiyapjje. ¿Kunatsa ukham lurañ amtapjje?
¿Kunjamsa precursoranakar wakichtʼasi?
Sapürunjam Diosan Reinopat yatiyapki uka precursoranakarojja, ¿kunjamsa wakichtʼasi?
¿Kunjamsa irpir chuymaninakajj tamar yanaptʼapjje?
Irpir chuymaninakajj Diosar yupaychañan suma saytʼatäpjjewa ukat jupanakaw Diosan tamap sarayapjjaraki. ¿Kunjamsa jupanakajj yanaptʼapjjestu?
¿Kunsa irpir chuymaninakan yanapirinakapajj lurapjje?
Tamanakan qheptʼañanak jan utjañapatakiw irpir chuymaninakan yanapirinakapajj yanaptʼapjje. Kuntï jupanakajj lurapki uk kunjamsa taqe tantachasirinakar yanaptʼi uk uñjañäni.
¿Kunjamsa tamanak tumptʼirinakajj tamanakar yanaptʼapjje?
¿Kunatsa jichhürunakanjja tamanak tumptʼirinakajj tamanakar visittʼir sarapjje? ¿Kunjamsa jupanakajj jumar yanaptʼapjjeristam?
¿Kunjamsa jan waltʼäwinakan yanaptʼasipjje?
Jan waltʼäwinakajj utjki ukhajja, Jehová Diosan Qhanañchirinakapajj jankʼakiw jilat kullakanakapar jañchi toqeta ukat ajay toqet yanaptʼañatak onjjtasipjje. ¿Kunjamsa uk lurapjje?
¿Khitis Amuyasiri Cheqapa Uywatajja?
Jesusajj mä uywataruw uttʼayañapäna ukat uka uywataw arkirinakapar manqʼa churañapäna, mä arunjja, Diosan Arupat yatichañapäna. ¿Kunjamsa ukajj phoqasïna?
¿Kunsa jichhürunakan Oraqpachan Jilïr Irpirinakajj lurapjje?
Nayrïr patak maranakanjja, mä qawqha jilïr jilatanaka ukat apostolonakaw cristiano taman jilïr irpirinakjam irnaqtʼapjjäna. ¿Jichhürunakan ukham jilatanakajj utjarakiti?
¿Kunas Betel utajja?
Betel utanakajj mä wakiskir amtamp luratäpjjewa. Ukan irnaqtʼapki uka jilat kullakanakajj kunsa lurapjje ukwa akan yatjjatañäni.
¿Kunanaksa mä sucursalan lurapjje?
Sucursalanak visittʼir sarapki ukanakajj wali suma katoqtʼatäpjjewa. ¡Jumatï sarasma ukhajja, wali askipunïspawa!
¿Kunjamsa Bibliat apstʼat qellqatanakajj lurasi, ukat yaqha arunakar jaqokipasi?
Jehová Diosan Qhanañchirinakapajj 700 jila arunakaruw Bibliat apstʼat qellqatanak jaqokipapjje. ¿Kunatsa ukham wal chʼamachasipjje?
Diosan Arupat Oraqpachan yatiyasiñapatakejja, ¿kuna qollqempis yanaptʼasipjje?
Qollqe apnaqañ toqetjja, ¿kunansa Jehová Diosan Qhanañchirinakapajj yaqha religionanakat mayjäpjje?
¿Kunatsa, ukat kunjamsa Tantachasiñ Utanak lurapjje?
Jehová Diosan Qhanañchirinakapajj Tantachasiñ Utanakanwa Diosan Reinopat yatjjatapjje. Uka utanakajj kunjamäpjjesa ukat kunjamsa tamar wal yanaptʼapjje ukwa akan yatjjatañäni.
¿Kunjamsa Tantachasiñ Uta sumäskakiñapatak yanaptʼapjje?
Tantachasiñ Utanakajj qʼomäpjje ukat suma uñjatäpjje ukhajja, Diosar jachʼañchasiñapatakiw yanaptʼapjje. Ukhamajj ¿mä Tantachasiñ Uta qʼomachañatak kunanak lurañas wakisi?
Tantachasiñ Utan utjki uka bibliotecajja, ¿kunjamsa yanaptʼiristam?
¿Bibliat jukʼamp yatjjatañ munasmati? Ukhamächi ukhajja, ¡Tantachasiñ Utan utjki uka bibliotecaruw sarasma!
Internetan www.jw.org/ay sat cheqar mantasajja, ¿kunsa jikjjatäta?
Jehová Diosan Qhanañchirinakapajj kunsa lurasipki, kunjamsa Diosar yupaychapjje ukat jisktʼäwinakaman qhanañchäwinakapwa jikjjatäta.
Jumasti, ¿Diosan munañap lurarakïtati?
Jehová Diosajj cheqpachapuniw jumar wal munastamjja, ukhamajj ¿kunjamsa sarnaqäwiman Diosar munasitam uñachtʼayasma?


text:
martes, 21 de mayo de 2013
POESIA AYMARA.............THAKHI (CAMINO)
THAKHI
Publicación electrónica por Reyna Condori Valencia[1]
Suma irpir thakhi
Walirukiy irpita.
Sumawjaruy puriyita,
Lup’iwij qhantañapataki.
Qalanak chhijllanukurïtawa,
Laq’a wiñay janchimxa.
Ispall kayujan jalayañapataki,
Akatjamat purïwir jak’achasa
( Clemente Mamani Laruta, 1994: 78 en cartilla de educación Bilingüe. S.A.A.D.- Radio San Gabriel)
[1] Estudiante de la Carrera de lingüística e Idiomas de la Universidad Pública de El Alto. La Paz-Bolivia.
canción en aymara..................AXAWIR IMILLA
AXAWIR IMILLA (canción)
Publicación electrónica por Reyna Condori Valencia[1]
Axawir imillätwa
Jilïr mallkun phuchhapatwa
Taqit lart’asiri.
Qawrajasa tama tama
Ch’uñujasa pirwa pirwa
q’apha imillätwa
Jumätat ukasti
Ch’uqi panqarar uñtata
thayansay lupinsay
suma qhallallt’ir imilla
Muyt’am muyt’am kullakitay
thuqt’am thuqht’am kullakitay
qullqi tilinkit umayamay
quri tilinkit umayamay
Jinay sarxañäni
way wayasisa
jinay sarxañäni
way wayasisa
jinay sarxañäni
[1] Estudiante de la Carrera de lingüística e Idiomas de la Universidad Pública de El Alto. La Paz-Bolivia.
viernes, 17 de mayo de 2013
PATAK KAYUN THUQHUR LAQ’U... siwsawi EL CIEMPIÉS BAILARÍN
PATAK KAYUN THUQHUR LAQ’U
Reyna Condori Valencia (2013)[1]
Patak kayun jhimmy laq’ux k’isimirin uta jak’apanw jakäna. Thuqhuñax jupan munat lurawipanwa. Phuyur uñtat wali q’apha kayunakanïnwa. Kisimiran utap patxaruw mistuñ wal munirïna. Ukhamarak takinuqañ qalltañs wal munirïna.
Ukatx jhimmy laq’ux akham jayllïna. Taqit sipans wali j’cha yatintat thuqhurix akankxiwa! Jupan kayunakap k’isimir uta patxan takisir ist’añax jan ist’kañänwa. K’isimiranakax wali mulljataw kuns kamachi uk uñjir mistupxäna. Patak kayun laq’ux jaylliskakïnwa : taqit sipans jach’a yatintat thuqhurix akankxiwa!
Jimmyw mayampi! sasaw p’iqinchir k’isimiarax säna.
Janiw irnaqañs, ikiñs atkapktti!
Janit yaqha tuqur thuqhur sarkasma!
P’iqinchir k’isimirax arkirinakaparux Jimmir yaqha tuqur irparpayapxañapatakiwx säna.
Janiw p’iqinchir k’isimira! Niyaw sarxa! Sasaw Jimmyx säna. Jupax Topon utaparuw jak’achasïna. Jhimmyx topon uta thiyapaar sarasaw mayamp thuqhuñ qalltäna.
Jupax jaylliwipampix sarantaskakïnwa: Taqitsipans wali jach’a yatintat thuqhurix akankxiwa!
Ukhamax tata topox wali thithitaw mistunïna, ukat akham säna. Jimmy, nayax jukhutwa ukampirus janiw uqaraktti! Janit yaqaha tuqur thuqhur sarasma? Sasaw satäna.
Jimmyx juk’a llakitänwa kunatix jupax taqi tuqun ch’axmïna. Ukhamarusti, Jimmy laq’ux yänakap apthapisisaw uka chaqat yaqha tuqur sarxäna. Jupax sarantaskakïnwa, sarantaskakïnwa, wali qaritäxasax samart’añas wakisirjamaxänwa. Jupax mä quqa kayuwjaruw ikjxatäna. Wat’jtatän ukapachax mä walja panqaranakan chaqanxänwa.
Akawjax utajaniwa sasaw Jimmy laq’ux säna.
Jimmyx wali kusisitaw jikxatasïna. Ukhamarusti jupax janiw jach’a cuervo jupa patxankataps amuyaskänti.
Jimmyx kusisitapat thuqhuñ qalltasax cuervo jamach’iruw ch’axmïna. Ukatx jach’a cuervox jimmyr thuqhur uñjasax p’iqip aynachar alt’äna.
T’aqhi Jimmy!
Cuervo jamach’ix jank’akiw juparux jalxatäna, chhuruñap aysatatasaw patak kayun laq’urux achxarüna.
Patak kayun laq’ux akham sasaw arnaqasïna: Yanapt’apxita, yanapt’apxita!
Mä jamach’ katurix ukatuqinakan sarnaqkasax cuervo jamach’ir tuyur uñtäna. Jupax janiw Cuervo jamach’ munkänti, kunatix jupax cuervo jamach’ix jan wali yatiyiritapw amuyäna. Ukhamaxa jupax fusilapamp mä kut ch’usatuqiruw cuervor mulljañatak qhuxtayäna. Cuervo jamach’ix Jimmyrux antutjänwa. Patak kayun laq’ux jaquqtasax wali ch’amampiw usuchjasïna.
Uka luräwix laq’utakix mä wanichjawïnwa. Jupax taqikun yâpar lurañw yatiqäna. Ukampirus kawkin thuqhuñs sum uñjasirixänwa. Jupax mä suma chaqa thuqhuñatakix thaqhasïna. Janiw khithirus ch’axmxänti juparus janirakiw khithis ch’axmxarakïnti.
Ukhamaw patak kayun laq’ux taqinins yäqatañ qalltäna.
EL CIEMPIÉS BAILARÍN
MORENO, Marisa (2008): “El ciempiés bailarín”, Lenguaje 3 de primaria. El Alto-Bolivia, Edic. Editorial Don Bosco (Edb). Págs. 133,134 y 135.
Jimmy el ciempiés vivía cerca de un hormiguero. Su gran aficción era bailar. Tenía unas patitas agiles como las plumas. Le encantaba subirse encima del hormiguero y empezar a taconear.
Jimmy cantaba: ¡Ya está aquí, el mejor, el más grande bailador!
Era muy molesto oír tantos pies, retumbando y retumbando sobre el techo del hormiguero. Las hormigas asustadas salían para ver lo que ocurría.
El ciempiés seguía cantando: ¡Ya está aquí, el mejor, el más grande bailador!
¡Otra vez Jimmy!, decía la hormiga jefe.
¡No podemos trabajar ni dormir!
¡No puedes irte a otro sitio a bailar!
La hormiga jefe ordeno a su tropa de hormigas que llevaran a Jimmy a otro lugar.
¡No, hormiga jefe! ¡Ya me voy! Dijo Jimmy. Este se acerco a la casa del señor topo; se puso al lado de la topera y vuelta a taconear.
Seguía con su canción: ¡Ya está aquí, el mejor, el más grande bailador!
El señor topo enfadado, salió y le dijo: ¡Jimmy, estoy ciego, pero no sordo! ¿No puedes ir a otro sitio a bailar?
Jimmy estaba un poco triste, porque en todas partes molestaba. Cogió sus maletas y se marcho de allí. Empezó a caminar y caminar, hasta que estaba tan cansado que no tuvo más remedio que descansar. Se quedo dormido bajo un árbol. Cuando despertó al día siguiente, estaba en un campo lleno de flores.
¡Este será mi nuevo hogar!, dijo el ciempiés.
Tanto se entusiasmo Jimmy, que no se dio cuenta que un gran cuervo estaba justo encima de él, en el árbol.
Jimmy se puso a taconear con tanta alegría que llamo la atención de cuervo. Este inclino el cuello y vio a Jimmy taconeando.
¡Pobre Jimmy!
El pájaro se lanzo sobre él con gran rapidez. Abrió su bocaza y cogió al ciempiés.
El ciempiés gritaba: ¡Socarro, socorro!
Un cazador, que andaba por allí, observo al cuervo volando.
No le gustaban mucho los cuervos, pues él creía que le dan mala suerte.
Hizo un disparo al aire para asustarlo. El cuervo soltó al ciempiés. Al caer, el ciempiés se dio un gran batacazo.
Esto le sirvió de lección. Aprendió a ser más responsable y fijarse bien donde se ponía a bailar. Busco un lugar seguro y allí danzaba y bailaba. No molestaba a nadie ni a él le molestaban.
Así fue como el ciempiés empezó a ser respetado por todos.
viernes, 10 de mayo de 2013
CHAPAQUITA POESIA EN AYMARA
CHAPAQUITA
Traducido por Reyna Condori Valencia
Chuxña uraqijat jiwak chapakita,
Pampa panqaranakat pullirani.
Laqamput phulluni, jawiranakat k’anani,
Panqart’at munkañ sumiruni…
Jallu qallta paxsit q’aphini.
Chuxña uraqijat jiwak chapakita.
Jumax mä ch’aqa ch’uwa uma uñachayta
Ukhamarak muxsa uwasanakat lurat wallqa uñachaytaxa.
Jumax llullu tunqut lart’asiwinitawa
Ch’uxña huertat nayrani.
Gitanillanakat sipans juk’amp lart’aykiri.
Uraqijankir jiwak chapakita.
CHAPAQUITA
TEXTO ORIGINAL DE: Oscar Alfaro
Dulce chapaquita de mi tierra verde,
Con polleras de rosas silvestres.
Con manta de cielo, con trenzas de ríos
Con un primoroso sombrero florido.
Con todo el aroma del mes de diciembre.
Dulce chapaquita de mi tierra verde.
Tú luces zarcillos de agua cristalina
Y rubios collares de uva campesina
Tienes la sonrisa de los choclos tiernos
Y los ojos verdes de los verdes huertos.
Y eres más graciosa que una gitanilla.
Dulce chapaquita de la tierra mía.
jueves, 9 de mayo de 2013
EL HILO Y LA AGUJA
Texto original en castellano disponible de JORDAN, Beatriz y otros (2002).Construyamos nuestro lenguaje. Ediciones AlbaTor. La Paz-Bolivia. Pags. 64-65
Traducido por Reyna Condori Valencia (2013)
CH’ANKHAMP AWUJAMPI
Mä kutix mä awujaw ch’ankha muruq’urux säna:
─Kunats jumax ukham jach’a jach’ tukta ukhamarak wali khiwintatata?
─Aka uraqin wali jach’a amuyasiñmatakiti?
─Jaytarpayit mama awuja─sasaw ch’ankhax säna.
─Jumar jaytarpayaña? Jumar jaytarpayaña? Kunata? Juman wali jach’a amuyasitamatw sisma . Mayampis saskakïwa, kunatix p’iqijar jutkitu ukanak saskakïwa ─Sasaw awujax sarakïna.
─Kuna p’iqirak mama! Jumax janiw alfiliraktati; jumax awujätawa. Awujax janiw p’iqinikiti. Nayan jach’ätajax jumatakix kuna wakiskirisa?. Sapamayniw Dios awkin churatapx katustana. Jakawim uñaqasim, jan yaqhan jakawip uñch’ukimti.
─Jumax wali jach’a jach’ tukuritawa─ Sasaw awujax säna.
─Ukhamaskapintwa─ Sasarakiw ch’ankhax säna.
─Kunata?
─Akax wali sumapuniwa! Kunatix nayax ch’uktwa. Ukax jaqisan isinakapas k’achanchanakapasa, ukx jumax uñjasmawa. Kunatix khithis nayatsipans chukuspa?
─Juma? Akapi juk’amp wali sumaxa! Jumat ch’uktaxa? Jumax khithiti ch’ukki ukx janiw yatktati. Ch’ukurix nayatwa─Sasaw awujax säna.
─Jumax telanaks p’iyartawa ukat lurtaxa. Nayaw ch’ukthapta; nayaw chikat chikatanaks ch’ukthapta; nayaw telarux jiwak uñtayta.
─chiqawa. Ukat sipansa? Nayaw telanak p’iyarta; nayapuniw nayraqat sarta, wali ch’amampiw juman mistuñamatak nukt’ta; kuntix nayax lurta ukaruw jumax jay sista─sasaw awujax sarakïna.
─Emperador irpirin nayraqatapanx tambor jawq’irinakax sararakiwa─sasaw ch’ankhax säna.
─Juma emperadora? ─ Sasarakiw awujax jay säna.
─Janiw uk siskti. Chiq sipanxa, jumaw arkirjam lurtaxa; nayraqat sarasax kunatix utjki ukanak uñachaytaxa; jan wakiskir irnaqaw lurtaxa. Nayaw isinak ch’ukthapta, t’irthapta ukhamarak chinthapta.
Ukham aruskipkapxipanxa, isi ch’ukur warmiw baronesan utaparux purïna.
Aka lurawix baronesan utapanw mäkipäna. Baronesaxa, jupax jan ch’ukurin qhiphapar sarnaqaskañatakiw isi ch’ukur warmirux jupa jak’arux jakayäna.
Isi ch’ukur warmix purïnwa, tela katüna, awuj katusaw ch’ukuñ qalltäna. Ch’ankhas awujas wali kusisitaw ch’ukurin amparapan suma telanx sarxarupxäna. Suma ch’ulqhi anunankjamaw sarantapxäna.
Ukatx awujaw arsüna:
─Jilata ch’ankha, ninkhara aruskayatax ukx mayamp arusiñ qalltaskakitati? jumax uñjam aka yatintat isi ch’ukur warmix nayampikiw sum luri. Nayax jupan luk’ananakapanw sarxarta, wali jak’anw telanak aynachar alayar p’iyarasin sarxarta.
Ch’ankhax janiw kuns siskänti kuunatix saraskakïnwa. Awujan Jisk’a p’iyanakap jist’arataparux jach’achat ch’ankhaw jan kamsas llupantäna. yatxatatax lurañ yatiwa, janiw kuna ina arunaks ist’añ munkiti . Ukham siskaspas ukhamaw ch’ankhax sarantäna. Awujax ch’ankhan jan jaysatax amukirakiw jan kamsas sarantäna.
Isi ch’ukuñ utax wali amukinwa. Awujan p’it p’it p’it uxupakiw telanx ist’asïna.
Inti jantipanxa, Ch’ukur warmix ch’ukuñap sukt’asaw sarxañatak wakichasïna. Pusïr urunw ch’ukuñ tuküna, ukatx thuqhuñ suykamiw qhipharäna. Ukatx phunchhaw arumaw purïna. Baronesax uka ch’ukut isimpiw isthapisïna. Isi ch’ukurix Baronesar isthapisiñ yanapt’añatakix kuna chaq chhitthapiñatakis awujas kurpiñur t’irt’asitaw saräna. Baronesar isthapiykasax uksat aksaruw awujamp chhitthapïna. Ukhamarak uksat aksaruw isirux botonanak chhitkatas, isipx q’imphantäna. Ukatx ch’ankhax awujar phiskasiñatakix akham sas jiskt’äna:
─Jichhax jumax sita: Khithis baronesan janchipan thuqhurix sari? Khithis isimp kushka k’achanchas sari? Khithis ministronakamp diplomatico chachanakampix thuqhuni? Jumax ch’ukuñanak yänakamp sarañlaykux uywatan kanastaparuw saräta.
Awujax janjamakiw kuns siskänti, ukampirus mä wali yatxatat jach’a p’iqin alfileraw jupachikaskäna. Ukatx akham säna.
─Yatiqam ipi, jumax ch’ankhatakikiw wali qaris jupan thuqt’ir sarañapatak telar p’iyaras qartaxa, ukat jumax ch’ukuñ yänakamp khuskhaw qhiphartaxa…Jumax nayjam luram , nayax janiw khithitakis thakhinak jist’arktti. Nayax kawkirutix t’irkatapxitu ukaruw qhipharta.
Ukhamaw aka siw säwx mä yatintat yatichirirux sista; Jupax p’iqip unxtayasaw situ.
─Nayax awujjamarakiw walja ch’ankhanakatak wakisiriyäta.
Suscribirse a: Entradas (Atom)


text:
Wali aski isturyanaka Ta jallu qallta phaxsi 2010
- 27 jallu qallta phaxsi 2010
Chile: Yatiqirinakan Arsusipxatapa Ciencias Sociales Uka Yatichäwin Pachanak Pisiqtayataplayku
Isturyanaka Ta jallu qallta phaxsi, 2010
30 jallu qallta phaxsi 2010
Jawillt’äwix Jist’arasiwa Digital Natives With a Cause? Uka Yatxatäwir Sarañataki
Rising Voicesax mayacht'asiwa CIS e HIVOS ukampi kimsïr yatxataw proyecto 'Digital Natives with a Cause?' [¿Nativos digitales con una causa?], sat phuqhayañatki Santiago, Chile markana,...
29 jallu qallta phaxsi 2010
28 jallu qallta phaxsi 2010
27 jallu qallta phaxsi 2010
13 jallu qallta phaxsi 2010
Madagascar: Mä Q’axu Jaqukipir Tawaqitan Aruskipäwipa
Radifera Felana Candy sutiniwa, Global Voices, Malagasy arut jaqukipiriwa. Jupax tunka phisqan maraniwa, Candy jupax wali sullka kullakakiwa Global Voices taypinxa.


text:
Taqi mayachäwinaka taypina aruskipäwinaka ukhamaraki purapata iyawa säwinaka thurinchañatakisa arsusipxarakthwa, purapata yäqasiña kankañampi, amuyunakasa taypita mayaru tukuña kankañasampi, kunaymana jaqi kankañanakasa suma yäqaña chuymampi, ukampinsa lup’iñanaka ukata arsüwinakasa ch’amanchaña chuymampi.
Uka jach’a amtäwi phuqaña laykuxa Estado taypita:
(a) Aruskipäwinaka ukhamari purapata iyawa säwinaka thurinchañanakasa ch’amanchasiskarakiniwa.
(ch) Taqi markachirinakana arsüwinakapasa kunaymana taypina thurinchasiskarakini, ukhamata kamachinaka apsüwinaksa ukhamaraki uka kamachinaka phuqayañasa suma uñjañatañapataki, Perú marka pachansa, suyunaka taypinsa ukhamaraki markasa taypinsa.
(h) Perú markana amuyunakasa aruskipasisa, ukhamaraki taqi jaqina arsüwinakapampi taqi kuna lurañanaka wakichäwinakasa ch’amanchasiskarakikiniwa.


text:
YAPUCHÄWI UYWACHÄWISATA - K'UMAR JAKAPXAÑASATAKI
Janïr utt'askasa
San Gabriel Radioxa, markachirinakar yanapt'añ amtamapixa: kunaymäni yatxatäwinak wakt'ayasin aymara jila kullakanakar
yanapt'araki, amuyt'ayaraki, yaticht'arakisa: isi luräwituqinsa, ch'amañchir manq'anak manq'asiñtuqinsa, uywanakap lik'i
ch'amani uywasipxañapataki, yap yapuchirinakarus suma achunak achuyapxañapatakisa juk'ampinakata; ukjamat pisin jakañas,
t'aqhisiñas jan utjxañapataki. Ukat markasans nayraqatar sarantapxañanakasataki ukjamaraki yanapt'añatakisa.
AMTÄWINAKAPA
Jach'a amta
Markachirinakar Kunaymäntuqit qullasiñanaka, usunakat jark'aqasiña Radyu taypi k'umar jakasipxañapatak yatiyaña, yatichaña.
Ukjamaraki yapuchäwituqits sumpach amuyt'ayaña, uywanakas sum uñjatäpxañapatak qhanañchaña. Taqinis maynit maynikam
yanapt'asisa, khuyapt'ayasisasa.
Phuqhasir amtanaka
- Markachirinakar qutuchäwi taypinakan amuyt'ayaña, yaticht'aña.
- Patatuqinakan qamasir jila kullakanakar juk'amp ch'amañchaña.
- Yap yapuchirinakar juk'amp ch'amañchir manq'anak achuyapxañapatak ch'amañchaña.


text:
3 yatichäwi
¿Biblian suma yatiyäwinakapajj Diosatpunt jutpacha?
1. ¿Khitin arunakapas Biblian qellqatajja?
Mä suma yatiyäwiw Biblian utji, wiñayatakiw Aka Oraqen jakasiñäni sasaw qhanañchi (Salmo 37:29). Bibliajja, 66 libronakaniwa ukat 40 chachanakarakiw qellqapjjäna, jupanakarojj Diosaw ajllitayna. Moisesaw nayrïr phesqa libronak qellqawayi, ukat jichhakamajj niya 3.500 maranakaw pasawayjje. Ukat qhep qhep librojja, apóstol Juanaw qellqawayi, ukhat jichhakamajj 1.900 maranakaw pasawayjjaraki. Ukat Biblian qhanañchaski uka amuyunakajja Diosan amuytʼayatawa. Jupaw Biblia qellqerinakarojj qollan ajay toqnam yatiyäna (2 Samuel 23:2). Ukhamajj Diosan amuyunakapwa qellqapjjäna janiw jupanakan amuyupakikänti. Ukhamajja, Bibliajj Diosan apayanitawa. 2 Timoteo 3:16 ukat 2 Pedro 1:20, 21 liytʼäta.
2. Bibliajj taqe kuns cheq parli sasajj ¿kunatsa sissna?
Bibliajj Diosan apayanitawa, uka toqet janipuniw pächasksnati, ukat kunatï jutïrin paskani ukanakjja, jaqenakat sipansa Bibliakiw sum qhanañchistojja (Josué 23:14). Taqe chʼaman Diosakiw ukham luraspajja. Isaías 42:9 ukat 46:10 liytʼäta.
Mä librotï Diosan apayanitächejja, wali wakiskirïñapawa. Bibliajj walja arunakar jaqokipatäsinjja, millón millonaw lakirasiwayi. Nayra librökchisa, ciencia toqet parlki ukhajja, cheqapwa qhanañchi. Ukat 40 qellqerinakapajja, janiw may may parlapkiti. * Maysa toqetjja, sapa janapanwa kunja munasirisa Jehová Diosajja uk uñachtʼayi, ukat jichhürunakanjja ukhamarakiw jaqenakan jakäwinakapan yanaptʼaski. Ukatwa walja jaqenakajj Bibliajj Diosan arupapuniw sasin sapjje. 1 Tesalonicenses 2:13 liytʼäta.
3. ¿Kuna toqetsa Bibliajj parli?
Bibliajj suma aski yatiyäwinakaniwa. Diosajj kunja suma amtanis jaqenakataki uka toqet parli. Kunjamsa jaqejj mä paraison sum jakasiñ aptʼasiwayi ukat kunjamsa Diosajj wasitat mä suma paraisor aka Oraq tukuyjjarakini ukanaks qhanañcharakiwa. Apocalipsis 21:4, 5 liytʼäta.
Diosan arupanjja, leyinaka, kamachinaka ukat ewjjtʼanakaw utjaraki. Ukat kunjamsa Jehová Diosajj jaqenakar uñjatayna uka toqetsa parlarakiwa, ukanakaw Diosajj kunja munasirisa uk amuytʼañ yanaptʼistu. Ukhamajj Bibliaw Jupar uñttʼañataki yanaptʼistu. Ukhamarak kunjamatsa Diosan amigopasna uks yaticharakistuwa. Salmo 19:7, 11; Santiago 2:23 ukat 4:8 liytʼäta.
4. ¿Biblia sum amuytʼañatakejj kunas yanaptʼistaspa?
Bibliat sum amuytʼapjjañapatakejja, Jesusajj mä jiskʼa tʼaqat aytkasinjja uka toqet qhanañchirïna. Aka folletojja, niya ukham wakichatarakiwa ukhamat Biblian yatichäwinakap sum amuytʼañatak yanaptʼistani. Lucas 24:27, 45 liytʼäta.
Diosan apayanit suma yatiyäwinakat yatjjattʼañajj jumatakejj wali askïniwa. Ukampis yaqhep jaqenakajj janis wakiskirïkaspa ukham amuyapjje, ukat yamas yaqhanakajj colerasipjjew uka toqet parlatajja. Ukampis jan aynachtʼamti. Bibliarjamajja, khitinakatï Diosat yateqapki ukanakakiw wiñayatak jakasipjjani. Juan 17:3 liytʼäta.
^ tʼaqa 7 Uk jukʼamp yatjjatañatakejja, La Biblia... ¿la Palabra de Dios, o palabra del hombre?, sat libro uñjjattʼäta.
Jukʼamp yatiñataki
DIOSAN APAYANIT SUMA YATIYÄWINAKA
Bibliajj confiykañ librowa, ¿kunatsa ukham sissna?
Bibliatï Diosan qellqayatächejja, janiw aleq libronakjamañapäkiti.
¿Kunsa Bibliax chiqpachapuni yatichi?
Bibliax Diosan apayanitawa
¿Kunsa Bibliax chiqpachapuni yatichi?


text:
Isturyanaka Ta anata phaxsi, 2016
20 anata phaxsi 2016
Nueva York markanx Biblioteca Pública ukanw nayra saräwix uñjasi
Nueva York markan Biblioteca Pública ukanx 180 000 jamuqaw uñacht'ayata. Ullirinakax jichhax uka biblioteca ukatw inak jamuqanak uñjt'apxaspa.
18 anata phaxsi 2016
Saminchat jamuqanakax Manila markax Segunda Guerra Mundial ukatx kunjamas qhiparxatayn taqi ukanak uñt'ayi
«100,000 filipinuw jiwapxi, Jilïr marka irpirin utanakapax laqayar tukutaw jiqhatasipxi ukat Manila markax janiw Perla del Orienten ukhamakxiti.
17 anata phaxsi 2016
Jamuqanakawa: Myanmar uksanx uywa uywirinakaw wayuñanakar jayu apthapisipki
Myanmar uksankir granjeros uñt'atanakaw yaqha markanakar sarxapxi, jupanakax aski jakaw jikxatañatakiw ukham sarxapxi. Akanx walja jamuqanakaw sudeste de Myanmar uksat uñacht'ayata.
14 anata phaxsi 2016
México marka irpirin jaqichasïwipat jan yatit qilqäwi (expediente)
Juka urunak Papa Francisco México aka markar puriñpatakixa, mä wali jach’a jan wali sarantäwinak católico jaqichasïw anuläwiw uñsti, kunatix aka anuläwiw Enrique Peña Nieto marka...
10 anata phaxsi 2016
Murtaza jupax phisqha maraniwa, Messi anatirir uñt'añatakiw suyaski
"Janiw jiwaspachpatak kuna munawis utjkiti, jutirin jisk'a wawanakatak askinak utjañap muntanxa ".
3 anata phaxsi 2016
Arabia Saudita markanx kamillunakax khunun sarnaqtapxi
Arabia Saudita ukan markanakapanx wali khununtatawa, internautas uñt'atanakax uka khununtäwit mäk uñt'ayañatakiw jank'ak jaltasipxi.


text:
Wali aski isturyanaka Ta chinuqa phaxsi 2013
- 27 chinuqa phaxsi 2013
Patagonia Argentina, chiqawjax blogueros ukhamarak turistas ukanakan wali uñt'atawa
Isturyanaka Ta chinuqa phaxsi, 2013
29 chinuqa phaxsi 2013
¡Janiw egipcia warminakampix sawkasipktati!
Maryanne Gabbani, bloguera canadiense, mä machaq post sutiyäta "Janiw egipcia warminakampix sawkasipkatati" qillqatayna [en] kunatix pä sarnaqawix ist’asina ukat akax jupax jakasi mä aylluna ch’axwawixa...
27 chinuqa phaxsi 2013
Arst'at aru pirwanak indegena arunakatak uñstayasa
"Enduring Voices", ukan wakicht'at yatichäwi (taller) 7 urut 11 urukam aka chinuqa phaxsita, América Latina ukat lenguas indígenas ukan activistanakapax Biblioteca de Santiago, Chile markan...
26 chinuqa phaxsi 2013
Egipcionkirinakax software libre ukat jist'arat código ukwa mayipxi
Walpuniw kuna wali askins tecnología ukax primavera árabe ukatuqit arst’ata, ukampirusa juk’ampiw saña uthaski kunjams sartasïwix aynin (con reciprocidad) tecnología qhispiyani. Jichhürunakakiw marka irpirix43,8 waranq...
25 chinuqa phaxsi 2013
Wasüruw ejército de Assad ukat mistxta
Jichhax News Deeplyamp mä pä tunka maran jaqin mä aruskipt'awin uñjañani, uka jaqix base militar de Sulas del ejercito de Sirio ukat misturi ukhamarus maysatuqir...
14 chinuqa phaxsi 2013
Teherán markan grafitinaka
Iran markax janiw mä marka kawkhantix jaqinakax kuntix arsuñ munapki ukham uñt’atäkiti ni ch’axwañanakansa; ukampirus ukanx arte urbano ukax jakaskiwa. Jisnaw chhuyu mosaiconaka ukhamarak taqi...
2012 Maran Israel-amp Gaza-mpiw Ch’axwapxi
Qhipha Israel-ampin Franja de Gaza-mpin ch’axwäwinakapan jiwatanakax jilxataskakiwa. 2012 maran lapak phaxsin 10 ur saraqataruw Gaza militantinakax Gaza-mpin Israel-ampin qurpapan Israel-tuqin mä anti-tank misil mä...
11 chinuqa phaxsi 2013
Boliva: QR ukan mä ch’aman jan sum chiqpach qillqantat chimpu katjapxi
Machaqat yatiyir bolivianonakax qutucht’asisaw aka Quick Response Codes (códigos de respuesta rápida) (mäk jaysat chimpu), maysatx chimpuncht’ata QR ukjama, uka ch’aman mä jan sum chiqpach...
Nueva York markan Kinsa Reyes Magos ukan saräwinakapa
Reyes magonakax sarxapxiwa, Nueva York markanx patak patak imill yuqall wawanakaw mä phunchaw wakichäwir sarapxäna, ukax Museo del Barrio uksat wakichatanwa.
9 chinuqa phaxsi 2013
Arabia Saudita: Watañ utar jist’antatanakar manq’at jiwañam yanapt’ta
Al-Bajady jupax mä uñstayiriwa aka Asociación de Derechos Civiles y Políticos Saudíes uka(ACPRA, akax inglisat chimpupawa) ukatx watañ utan jist’antataw uñjasinx aka pâ tunk mayan...
6 chinuqa phaxsi 2013
Egipto markanx quqanak khuchhurapxi
Michael Hanna, egipcionkir mayni bloguero ukat farmacéutico jilax, wal muspi El Cairo markan quqanak khuchhurapxatapata. Ukxat sumpach yatiñamataki.
4 chinuqa phaxsi 2013
Egipto: palacio presidencialan uyuchrantatar Graffiti qillqkatata
Amuykipatx Egiptunx wali ch’amamp sarantataskakiwa, kunalaykutix Mohamed Morsi mark irptirjamaw makhatkipawatana. Aka amtawix sartasiwinak markpachan kawsawatayna ukatx aka palascio presidencialax wali jark’aqt’atarakinwa.
3 chinuqa phaxsi 2013
Voces de Dignidad – Colombia markan jan walt’äwipan jan jiwir warminaka
Yoladis Zúñiga ukat Petronila Mendoza pani colombianas kullakanakax chachanakaparuw paramilitaranakax jiwayan sasin utanakapan yatipxäna, ukatax multimedia Voces de Dignidad sutinchat proyectux ukarux walw arktapxäna.
2 chinuqa phaxsi 2013
“Gaza markanx bombanakax jallur uñtataw waraqtäna”
Gazan markachirinakax arumpachaw uñaqasipkäna. Israel markan markachirinakax Palestina thiyar bombamp churt’asipkäna. Ukatxa, paypachaniw, Gazamp Israelamp, ninamp churt’asipxäna. Militaranakan p’iqinchiripax Gaza markan Hamás satawa. Kunawsatix masürunx...


text:
Isturyanaka Ta lapaka phaxsi, 2015
29 lapaka phaxsi 2015
Bolivia markanx mutuñ utankir taykanakan jisk'a wawanakapax jupanakamp chikaw jikxatasipxi
Bolivia markan mutuñ utanakanx niya 2.000 jisk’a wawa ukat q’axull wawanakaw juchanchat taykanakap chika jikxatasipxi.
25 lapaka phaxsi 2015
Activismo web africano ukax Dakar ukawa, Senegal uksanw 26 – 28 lapaka phaxsin apasini
26 uru lapaka phaxsit Dakar ukan blogueros senegaleses ukat guineanos Africtivistes jupanakax uñt'ayapxäni.
22 lapaka phaxsi 2015
Estados Unidos markanx mä yatiqañ utan coreano awkinakaruw “kunjamas wawanakar qhumantaña” ukxat yatichi
Duranno uka yatiqañ utax wakt’ayataw coreano awkinakax kunjamats wali munasiñanipxasp ukxat yatichañataki. Aka wakichawin wakt’ayatarakiw «Kunjams khumantañasa».
17 lapaka phaxsi 2015
Cambio climático atipt’asiwitw mayni pirwankir yatiyaw yatiyir kullakar mä (premio) luqtapxatayna
Pilar Celi Frías pirwankir yatiyaw yatiyir kullakax Voices2Paris atipt’asiw utjkï ukan phisqhïr atipt’iriwa, 40 markatw cambio climático ukxat 130 qillqatax (artículos) utjatayna, ukataypinkiw kullaka Pilar...
7 lapaka phaxsi 2015
Yekuana arun jan chhaqtañapatk juk’amp ch’amanchäwi
Mayni yekuana uksankir yatiqir waynaw arump tecnologías ukat comunicación ukamp apthapisin tesis de grado luratayna
4 lapaka phaxsi 2015
Capital colombianax payïr festival de cine libre ukatakiw punkup jist’ari
4 -7 uru lapaka phaxsit 2015, payïr Festival de cine libre Bogotá markan apasini yaqhanakax Barranquilla ukat Medellín markan apasirakiniwa. Kunjams wakicht’irinakax arst’apxi: festival “ukax...


text:
martes, 24 de junio de 2014
ZORRO,PERRO Y LA OVEJA
TIWULAMP ANUMP IWISQALLUMPI
Mä kutixa, mä tiwulax jan ch’axmasak iwij uyur mantatayna. Ukat tiwulax wali sum tukusakiw ukan wawachat iwisqallurux ñunupar chillkatasitayna. Maysatxa, mä anurakiw iwijanak jark’askanxa, ukat anux sallqa tiwular uñjasax akhamsasaw jiskht’atayna:
̶ Sallqa tiwula kuns akan luraskta? Ukat tiwulax anur satayna.
̶ Munat anu, masi, aka iwisqallurux q’ayachasktxa ukhamarak anatxayaskaratawa. Anux ukham tiwular ist’asinx wal qhuruchasitayna; ukat tiwularux satayna.
̶ Jank’ak iwisqallurux antutarpayama, jan ukasti laka ch’akhanakajampiw achjama. Sasaw satayna.
Jan uñt’at jaqinpix, janiw parlañakit sawa.
Cara de beato uñas de gato.
Suscribirse a: Enviar comentarios (Atom)